text:
Chimbant’annos de cherta pro sa poesia e pro sa limba de Antoni Canalis
Naro grascias – a primu ‘e totu – a s’Istituto Bellieni, chi mi dat sa possibilidade de faeddare, oe, in cust’abboju, de sa faina manna chi su Prèmiu de Otieri de Literadura Sarda at ordidu in chimbantachimbe annos. Pius de mesu sèculu chi at bidu, annu cun annu, sas concas pius nodidas de totu sas biddas de Sardigna, poetes e iscritores in limba sarda de ogni trighinzu, frimmos che rocca a difendere sa limba insoro e-i s’andala de sa poesia.
Sos sardos sun poetes da-i cando esistit sa Sardigna, e ant lassadu trattas in totu sas leadas de s’Ìsula manna nostra. E sun testimonzos de cantu importu e de cantu isetu apan ancora custas cosas in su coro ‘e sa zente, finas in tempos unu pagu (unu pagu meda, amus a narrer) neulados, che-i custos chi semus bivende oe in logos nostros e in biddas nostras…
Su mamentu est de importu mannu. Amus a narrer chi, a bonos contos, est istrategicu: coment’e Sotziu ammanizadore de su Prèmiu de Otieri, amus bisonzu de torrare a esser meres cabales de una cosa chi at lassadu sulcos fungutos in sa cultura de Sardigna. Un’impignu e unu dovere chi toccat a-i cudd’idea chi non si ch’est morta mai, e oe s’agatat in sa cunditzione de si dever istrobojare in d’una atzola sorigada chi est girende in boidu, in tund’in tundu a sa limba sarda, chena li dare jaresa peruna.
S’ordinzu nostru est sabiu e pretzisu, e sighit su terighinu chi nos amus sestadu dai tempòrios, finas si non resultat fatzile nudda a ponner fatu a tumbuladas chi che brincan arrèjonos ladinos, sèrios e bene remunidos in sos coros e in tzelembros de sos poetas e iscritores in sardu chi nos an postu fatu, die pro die.
E semus faeddende de sa currina topa in falada chi che trazat sas bideas fatu a fainas chi de sardu an sabore pagu. Pagu meda! Àntzias che truvan sas fainas mannas nostras pro dare importu e alabantzia a zente chi cun sa Sardigna pagu at it’a fagher.
Una fromma noa de machine, chi nos che jighet a nos allorigare in sos ratos de àrvures furisteras, chena profetu perunu e chena chi sos sardos apan (non naro utilidade) ma nemmancu unu butiu de lugore.
E-i sas dificultades sunu meda. Comintzende da-i sa cuntierra chi s’est pesada subra s’istandardizzatzione de sa limba sarda. Unu troboju nieddu chi dat s’idea chi sa zente no nde cherfat pius s’intesa. Ch’est coloviada. Troppu brigas. Troppu chertas. Chie no est in intro a sas cosas no bi cumprendet nudda e lassat pèrdere.
Propiu deris apo retzidu sas peraulas de unu poeta campidanesu, chi at nadu goi:
“Scieis chi deu seu de annus chi no participu a is premius literàrius. Sa gherra po fai afirmai una lingua imbentada de pagus po d’imponi a medas no dd’hapu mai aggradessia.
Mi seu intristau e postu a una parti de is cuncursus, ma apu cumbatidu cun totu is forzas po no lassai passai custas cosas.
Sa bia giusta e intzertada fut sa de s’Otieri, su Romàngia e su Marmilla, impari cun sa rivista S’Ischìglia. Fradis rispettosus in tra nos!”
Arrèjinu jaru. E-i sa gurpa est de chie no est resessidu a fagher a cumprender chi sa Limba Sarda Comuna est un’obligu pro s’Istitutzione regionale, ma no lu est pro chie si cheret tratenner in logos e limbazos de idda sua.
Custu mantess’arrèjinu, nois de su Prèmiu, l’amus digilidu da-i temporios. Su sèberu l’at fatu sa limba sarda comuna mantessi, et est unu sèberu politicu.
Sa Sardigna, gai, at fatu unu passu de importu pro su riconoschimentu de sa positzione sua in Europa, coment’’e natzione de minorìa.
Eo naro chi sa limba sarda comuna, si no ateru, est resessida a ponner de acordu bona parte de sos chi cheren chi su sardu non morzat.
Forsis no at a esser su menzus sèberu chi s’esseret potidu fagher. Ma est semper menzus de su nudda, e a cosas meda – cherfende – si bi podet torrare a mente frita.
Sos arrèjinos subra sa limba sarda, a primu ‘e oe, sun andados a dainanti annos e annos chena mai nde ogare atzola, e s’at pèrdidu tropu tempus. Et est bistadu unu dannu mannu, a tretu chi boes meda, oe, che sun atesu. Foras de su achile.
Tzertu, onzunu (finas deo) aiat chèrfidu chi sa limba ‘e riferimentu esseret bistada sa chi si faeddat in logu sou. Ma no nos irmentighemus chi a bortas su limbazu cambiat finamentas in rodones divèscios de sa mantessi idda, e unu sèberu fit netzessàriu a lu fagher. E non cherzo irmentigare chi a-i custu sèberu b’an tribagliadu concas nòdidas e canas de custa sabidorìa lichita.
Coment’e segretariu organizadore e responsabile de su “Premiu Otieri” de Literadura Sarda, devo narrer duas cosas: semus istados de sos primos a dare amparu a-i custa detzisione chi fatzile non fit. E creimus finas chi s’impignu ch’amus postu in pius de mesu sèculu a regoglire sos tribaglios de poetes e iscritores de Sardigna in limba sarda apan dadu un’ajudu mannu pro incher cust’iscommissa.
Si sos autores an muntesu un’istandard altu de literariedade, chi est una base frimma che’ rocca pro arribare sa limba a unu cras benidore, lu devimus a s’”Otieri” e a sos prèmios literarios chi l’an postu fatu. Su Prèmiu nostru at fizos e nebodes a trumas, in d’ogni parte e logu de Sardigna. E finas a sas indicatziones ortograficas chi su Premiu at bogadu a pizu in su 1975. Indicatziones e no òbligos, chi an contribuidu non pagu a imparare a sos poetes e iscritores chi – finas in sos limbazos de onz’unu – fit possibile a agatare unu modu de iscrier tales chi nos podiamus cumprender menzus totu a pare.
Amus bidu, pero, chi poetes meda no sun intrados in s’aidu ‘e su ch’est su compitu de una limba sarda comuna. Calecunu pensat chi bi siat s’òbligu e non sa facultade de iscrier in cussa manera. Medas de sos arrèjinos chi si sun intesos, e finas da-e sa parte de zente famada, an fraigadu muros altos de difidentzia. Bi cheret tempus pro chi s’idea enzat pesada da-e totu, ma creo chi non b’apat una cresura manna cantu s’omine ‘e caddu, da-i parte ‘e sos poetes.
Est chi bi cheret paghe e non brigas. Apo paragonadu sos limbazos de Sardigna a unu giardinu ‘e fiores chi non sun totu cabales, pro colores, nuscos e terriminzos. S’abilidade de su giardineri est a fagher a tretu chi cussos fiores, tot’umpare, resessan a fagher unu bellu matulu chi
diat lughe a sos ojos e a sos sentidos. Solu gai si podet bincher sa gherra. No sighende a chertare a sa maconatza.
S’”Otieri”, e-i sos òmines chi l’an fatu mannu, custa cosa l’aian cumpresa da-e prima ‘e su ’70. Paritzas propostas pro un’ortografia cantu pius comuna istein publicadas da-e tando e las amus torradas a ammentare finas in sos annos colados. E an ajuadu meda, ca innantis fit finas peus: zente de sa mantessi idda, sas mantessi peraulas la iscriiat in manera divescia.
Si no ateru, sas propostas de sos limbistas de s’”Otieri” an cumbìnchidu sos autores pius atentos a si leare un’impignu pro lassarea un’ala s’idea ‘e iscrier sas peraulas comente las pronuntzian in d’onzi trighinzu. Una cosa, in sardu, est comente s’iscriet, un’àtera est comente si narat. Tiat esser coment’e chi inglesos e frantzesos lassen a banda sa grammatica e iscrian comente pronùntzian. No bi tiat cumprender nudda niunu. Mancu issos mantessi.
E si sos autores de d’onz’ala ‘e Sardigna an imparadu a si connoscher e a s’istimare pari pari est finas ca s’iniziativa de s’”Otieri”, de cherrer un’ortografia cantu pius possibile unificada, at fatu jomper frùtures saboridas e at istèrridu caminos de amistade.
Un’ateru arrejinu bos lu cheria fagher, e so in finitia. E so tratende de sos tribaglios chi pius de duamiza poetes e iscritores nos an postu in francas in custos annos longos. Sunu mizas e mizas de pàginas.
Cosa ‘e chilirare su Premiu nostru nd’at pro sos caddos. E ateretantu nd’an sos ateros premios. Su progetu nostru est da-e meda chi cheret ponner manu a sedattare totu su ch’est recuidu da-e onzi parte e logu ‘e Sardigna, ca luego – mancu naschidu – su cuncursu otieresu isteit abertu a totu sos limbazos de sa Terra nostra. Sas cosas, pero, non bastat de las pensare pro resessire, pustis, a lis ponner ancas e a las fagher currer a s’andanta chi tian dever aere.
E a bortas s’agatan finas ajudos pro… remare a s’imbesse. Paritzas cosas chi sun sutzessas nos sun batende isperas noales, de jomper a sos congruos de ideas chi amus semper postu a cop’innanti. E-i custa, de idea – a bidea nostra – at a sighire a b’istare.
Tocat finas de pedire ajudu a totu sas istitutziones chi an manos e manizos in custa sienda, comintzende da-i s’iscola. Manna o minore chi siat!
Torrende a s’istandardizatzione limbìstica. A su tempus de sa LSU, chi isteit istrumada prim’e nascher finas per manu ‘e calecunu chi aiat leadu parte a… nd’ingraidare sa mama, su Premiu nostru aberzeit a s’idea chi chie cheriat, podiat impreare pro isperimentu sa LSU pro cuncurrere a s’”Otieri”.
Calecunu iscrieit aberu, ma non in LSU. Iscrieit in su sardu ‘e domo sua pro nde faeddare male. Tando li oghemus de cabu.
Ma, a s’impustis, bi torremus a proare cun sa limba sarda comuna. E calecunu si b’est apentende e non s’iscandulizat pius niunu.
In Sardigna namus: “Pasciescia… ‘e paneri frimmu”. Bi cheret tempus, ma a primu ‘e totu tocat de che fagher isvanessire cuddas chi sun sas neulas e-i sas nues chi, finas pro ponner… su pane ‘e sa figuìndia in s’iscala, zente meda at postu in mesu ‘e su caminu de custa criadura e non tiat cherrer chi crescat e chi diventet manna, né mama.
Nois, e-i sa zente chi in su Prèmiu de Otieri contat e lu faghet contare in su cussideru ‘e sos amigos poetes, onzi olta chi b’at un’abboju ue s’arrejonat de politica limbìstica, gighimus custa lienda.
Prima si resessit a torrare sos arrèjinos a unu caminu ‘e seriedade e de cunsideru, e prima si podet arrivire a unu cùccuru ‘e montiju pius altu, chi nos fatat isperiare in campuras pius abertas.
Et est su ch’amus semper fatu, comente’e Prèmiu, in totu custos annos mannos e chi, si Deus cheret, amus a fagher semper. Totu custas diferèntzias chi connoschimus da-e “Cab’’e susu” finas a “Cab’’e suta” non sun sulcos chi nos dividin. Àntzias sun una richesa manna!
E in custas diferentzias est fatzile a b’agatare mai cantos cabos e tramas de su mantessi ordìdu. Eo naro, so in me, chi medas de sas peraulas, finas a unu seculu como, bi fin in totu sos limbazos de onzi cussorza ‘e Sardigna. No est nadu chi non bi torren a intrare.
Si trattat de bona voluntade. Cudda, pro narrer, chi bi sun ponzende sos prèmios literarios in limba sarda e-i sos poetes e iscritores chi bi creen.
Sa gherra forsis no est bissa. Ma forsis mancu perdida. Tocat a totu nois. Totu pinnigos a nos dare cuidadu.
A medas annos!
de Antoni Canalis – Segretariu de su “Prèmiu Otieri” de Literadura Sarda


c: text/html

text:
Is catrus annus pasaus, su Rèinnu Unidu at stetiu s’istadu primu de sa filera in sa “lista arch’e chelu” de s’Europa – lista cuncordada dae su grupu ILGA-Europe – ma custa chida Malta s’at arregonnòsciu cumenti sa prus incluidora pro sa genti LGBT.…
Il Parlamento Europeo sta affrontando il tema dei diritti delle persone intersex. Nei giorni 8 e 9 settembre, infatti, attivisti e attiviste europei hanno preso parte a una serie di incontri, tra i quali un seminario organizzato nelle aule di Strasburgo dall'Integruppo LGBTI del Parlamento.…
Una punitzione cuncreta e àteras santziones possìbiles pro “cumportamentu antisportivu”. Custa at a èssere una noa de s’istajone imbeniente de sa National Football League, sa lega chi ammàniat su campionadu de fùbalu americanu chi agabbat cun SuperBowl chi est sighidu meda.…
Non sunt abarradas sena efetos sas paràulas de Nigel Farage, cabu discùtidu de su partidu ultracunservadore UKIP, chi at chircadu de motivare s’omofobia de unu collega suo de partidu: “est un’òmine de setanta annos crèschidu cun un’educatzione cristiana forte, sa majoria de sos chi tenent prus de 70 annos s’intendet…
S’Unione Europea at fatu meda pro sas persones LGBTI, ma b’at galu de batalliare. Pro custu sa llga-Europe at ativadu sa
campagna ComeOut 2014, chi punnat a traballare a manera chi sos candidados a su Parlamentu Europeu apant sa cussèntzia e leent una positzione subra de sos temas de s’ugualliàntzia e de sos deretos.

robotstxt: allowed

filter: keep


text:
Pinutxa Ginesu Maffei
Pinutxa Ginesu Maffei o Pinuccia Ginesu Maffei (S'Alighera, 23 de martzu de su 1914 - Tàtari, 30 de santandria de su 1961) est istada una mastra de iscola e poetissa aligheresa in limba catalana e italiana.[1]
Biografia[modìfica | modìfica su còdighe de orìgine]
Est naschida in S'Alighera su 23 de martzu de su 1914, fìgia de Salvatore Ginesu di Milis e de Angeletta Manga. S'annu 1921, cando teniat 7 annos, sa morte primidia de su babbu at obrigadu sa mama a traballare sa giorronada intrea in su bancone de su tzilleri familiare pro pòdere mantènnere sos fìgios. Su fatu de èssere òrfana e s'ausèntzia segura de sa mama ant contribuidu a li sestare unu caratere forte e indipendente e in s'interi tèneru e protetore cara a su frade suo Paolo, duos annos prus minore e numenadu in manera familiare "Carluccio", chi est divenidu totu sa vida unu de sos punteddos afetivos mannos suos.[2]
Su 1929, s'est tramudada a Tàtari pro istudiare insegnamentu. Sa famìlia afrontaiat penalidades econòmicas graves e petzi issa at pòdidu incumentzare sos istùdios superiores, sa torrada a domo restaiat limitada a sas festas de Pasca de Nadale e Pasca Manna. Sa soledade e s'apèliu de torrare faghiant parte de sa vida de cada die sua e giai si podent apretziare in sa temàtica de sas primas relatas suas e poesias[3]
Su 1935 otenet su tìtulu de mastra, e torrat a s'Alighera in ue agatat su primu traballu de pretzetora de sos fìgios de una famìlia de vacantzieris istiales chi benint dae Biella (Piemonte), cun un'istipèndiu de 450 liras a su mese.[4]
In su mentres de sos cursos imbenientes, at incumentzadu unu giru largu de mastra suplente in medas iscolas de sa provìntzia de Tàtari, a primu a Illorai, Biddanoa Monteleone, e a pustis a Altzaghena, Belchidda, Ìtiri, Uri, Isporlatu, Romana, Tula e Otieri. In totu custos logos nch'est istada durante perìodos longos, pro more de sa falta de comunicatziones regulares cun s'Alighera, afrontende torra una soledade dolorosa chi la batiat a evocare los gùturos, sa muralla, sas turres, sa marina, sas barcas... logos e paesàgios de s'Alighera, idealizados dae s'apèliu de s'ammentu. Frutu de cuddos annos sunt istados sos medas contos e poesias in italianu e aligheresu chi publicaiat in su cuotidianu La Nuova Sardegna.
In su 1939 s'est cojuada cun Mario Maffei e ant tentu chimbe fìgios -Ivan, Arturo, Salvo, Mirko e Aldo–. e semper at ligadu sa vida de famìlia numerosa cun s'imparu e s'iscritura. Dae su 1952 a su 1961 at collaboradu chene interrutzione in su cuotidianu La Nuova Sardegna, in sa colunna Musa aligeresa, e fintzas in Renaixença Nova (Tàtari) e Ressorgiment (Buenos Aires).[5]
Finas a sa morte sua, su 30 de santandria de su 1961, a petzi 47 annos, at cultivadu sa poesia e su contu. Unas cantas poesias che a Boga...Bogamarí e Alguer, la tua marina (Alighera, sa marina tua) sunt istadas musicadas dae issa matessi. Manteniat fintzas cuntatos e currispondèntzia manna cun poetas aligheresos e catalanos in esìliu : Angel Cao,[6] Rafael Catardi, Pere Català e Roca, Fivaller Seras e Lleonart, Joan Rocamora Cuatrecases, e Salvador Ruju, chi formaiant su grupu I giovani catalani di Buenos Aires chi a pustis si diat numenare Obra Cultural Catalana (Òpera Culturale Catalana).[7]
S'annu 1959, essende giai malàida meda, at bintu su prèmiu Centro di Studi Alguero in sos giogos floreales catalanos in esìliu, tzelebrados in Parigi cun sa poesia L'Aigua (S'Abba). At retzidu su prèmiu su poeta Rafael Catardi.[8]
S'òpera sua est istada publicada in sas rivistas Condal (Bartzellona 1960), Alghero e sa Catalogna de Pasqual Scanu (Casteddu, 1962), Renaixença Nova (Tàtari,1960), Les cinc branques, Poesia feminina catalana, (Bartzellona,1975) Antologia de Claudio Calisai: "Sulle orme dei versi" Antologia di poeti algheresi dal 1720 ai nostri giorni,[9] Antologia de la cançó algueresa, guitarres i mandolines de Ciro Fadda-Alguer 2009, La tercera illa: poesia catalana de L'Alguer (1945-2013), de Joan Elies Adell (Bartzellona, 2013),[10] Lo carraronet, cummèdia in saligheresu in un'atu ebbia de Anna Maria Ceccotti. Si podent agatare fintzas unas cantas poesias, cantzones e discos de 45 e 33 giros e unos cantos CD de s'Ariston Record, cantados dae Antonella Salvietti e dae pagu dae Franca Masu.[11] Pinuccia Ginesu Maffei est istada una referente in su mundu intelletuale aligheresu.[12]
In su 2015 ant publicadu su libru Poesie Algheresi, cun prefatzione de Camila Pons, chi cuntenet medas fotografias, riprodutziones de pinturas, poemas musicados, currispondèntzias e un'apenditze documentada.[13]
A incumentzare dae su 2017 benit ammaniadu unu cuncursu literàriu annuale in onore e ammentu de Pinuccia Ginesu, riservadu a sos istudiantes de s'Alighera.[14]
Riferimentos[modìfica | modìfica su còdighe de orìgine]
- ↑ (CA) L’Obra Cultural de l’Alguer presenta el llibre ‘Poesie algheresi’, de Pinuccia Ginesu, in vilaweb.cat. URL consultadu su 22 martzu 2017.
- ↑ (IT) Pinuccia Ginesu, Notizie Bio-blibliografiche di Pinuccia a cura dei fratelli Maffei, pàg. 18, Webmat, 2015.
- ↑ (CA) Pinuccia Ginesu, Notizie Bio-bibliografiche , primeres poesies: Cant d' enyorança, pàgina 19, Webmail, 2015.
- ↑ (CA) Camila Pons, Pinutxia Ginesu i la sua Alguer, in Prefazione Poesie Algheresi, 2015.
- ↑ (CA) ATI, Ressorgiment / Tresors de la BC / Fons i col·leccions / Inici - Biblioteca Nacional de Catalunya, in bnc.cat. URL consultadu su 20 làmpadas 2018.
- ↑ (CA) Marcela Lucci, Pinucia Ginesu Maffei (Poesie Algheresi), in Studi Associazionismo e stampa dei Catalani D'America, Webmat, Universitat Autònoma de Barcelona i Universitat Catòlica Argentina, 2015, pp. 146-147-148.
- ↑ (CA) Àngel Cao | enciclopèdia.cat (XML), in enciclopedia.cat. URL consultadu su 19 làmpadas 2018.
- ↑ (CA) Josep Faulí, Els Jocs Florals de la llengua catalana a l'exili, 1941-1977, L'Abadia de Montserrat, 2002, ISBN 9788484153627.
- ↑ (IT) Alghero e la Catalogna: le singolarità rivoluzionarie, in Alghero Eco, 11 abrile 2018.
- ↑ (CA) La Tercera Illa. Poesia catalana de l'Alguer (1945-2013), in RacoCatalà.
- ↑ (CA) Veu acorada (Sol per a tu), del disc "Alguímia" (Franca Masu), in viasona.cat. URL consultadu su 20 làmpadas 2018.
- ↑ (IT) Rafael Catardi, Ricordo di Pinuccia Ginesu Maffei, in La Nuova Sardegna.
- ↑ (IT) Alghero ricorda Pinuccia Ginesu Maffei, in cat.alguer.it. URL consultadu su 20 làmpadas 2018.
- ↑ (IT) Bibliotecando i dintorni, Area linguistica della Scuola Maria Immacolata del Istituto Compresivo nº 2 - Premio letterario Pinuccia Ginesu ( 2ª edizione), in Alguer.it.


text:
afúscu , nm: afusu Definizione murigu chentza órdine, trummentu, mancamentu de cuncórdia, fintzes axiu, pentzamentu / andhare o mandhare a s'afusa = mandai o andai a cudhu logu, a pasci cocas, innoromala Sinonimi e contrari abbolotu / afusada, disacórdiu / barrancu, cimbella, pedine Frasi in totu cust'afuscu de sa festa carchiunu si nche prischiaiat carchi cosa ◊ za est pacu s'afusu chi zuches!… 2. biviant chene anneos, chene s'afuscu de si colare male sa vetzesa ◊ sos afusos de sa gherra fint reséssios a fàchere irmenticare sa dirgràssia ◊ sos contos s'iscrient pro irmenticare afuscos e anneos ◊ su dolu li prenaiat sa conca de afusu 3. ma chi andhet a s'afusa, chi no ndhe chelzo mancu intèndhere prus! Cognomi e Proverbi prb: si rinnat s'afusu no si carrant contones! Etimo srd. Traduzioni Francese confusion Inglese confusion Spagnolo confusión, trasiego Italiano confusióne, trambusto, imbarazzo Tedesco Verwirrung.
batúgliu , nm: abbatúliu*, batúliu, batúlliu Definizione tréulu, carraxu mannu, sonos Sinonimi e contrari abbolotu, arrevolotu, atrepógliu, sciumbullu, tregollu / abbulizu, mamudinu, murísima, pilissu, stragambullu, trambullu, tremutu Frasi abarrai firmus, chi seis fendi unu tríbbulu batúliu! ◊ che intro a su batúgliu e bi l'agato che cane aggantzadu: a fortza intro in mesu e briga e chistione apo suspesu (Limbudu)◊ sonus, batúllius de dónnia genia, isciarrocus che tronus móvius de bentu non timu (G.Porru) Traduzioni Francese pagaille, tapage, vacarme Inglese confusion, din Spagnolo barullo Italiano scompìglio, schiamazzo Tedesco Geschrei.
cofujòne, cofusiòne , nf: cubisione, cufusione, cunfusione, cunfusioni, cunvisioni Definizione cosa pagu crara, betada apare, su betare apare cosas diferentes, su cumprèndhere o pigare una cosa po un'àtera Sinonimi e contrari abbolotu, afusada, afuscu, cumboja, trambullu Frasi vi depiat àere piús zente ca in sa cofujone carchi paràgula no s'intendhiat (G.Chironi) Etimo itl. Traduzioni Francese confusion Inglese confusion Spagnolo confusión Italiano confusióne Tedesco Verwirrung.
dissàntanu , nm Definizione burdellu mannu, cosa totuganta betada apare Sinonimi e contrari abbatúliu, abbolotu, abbulizu, abbuluzu, arrevolotu, atrepógliu, bubutu, carralzu, solovru, susujosso, tregollu Frasi su murrunzu, sas boghes e su dissàntanu s'intendhiant in totu sa carrera Traduzioni Francese bouleversement, désordre Inglese confusion Spagnolo desorden Italiano soqquadro Tedesco Durcheinander.
murísima , nf: murisma Definizione genia de avolotu, de bulúgiu, de moida Sinonimi e contrari abbatúliu, abbolotu, moida, pilissu, sciumbullu, sculumerdu, subuzu, trambullu, tregollu Frasi poita ses beniu a ponni murísima in su teatru miu? ◊ sa murísima de su mari fuat sa bússola chi no mi lassàt isbagliai (A.Boi) Etimo spn morisma Traduzioni Francese tumulte, pagaille Inglese tumult, confusion Spagnolo tumulto, alboroto Italiano tumulto, scompìglio Tedesco Rummel, Verwirrung.
sciumbúllu , nm: sumbúgiu, sumbullu, sumbuzu, sumuzu Definizione movimentu e moida, istragatzu chi si faet movendho o murigandho cosa, camminandho, movimentu e moida a s’afaiu; fintzes movimentu de gente meda contras o po calecuna chistione Sinonimi e contrari abbatúliu, abbolotu, atrepógliu, iscumbullu, ispabúliu, sculumerdu, stragambullu, subuzu, trambullu, tregollu, trepollu, trobbuscàmene / trummentu Modi di dire csn: su s. de s'àcua = moida de abba currindhe, chi ruet a istràmpidu de artu; sumbullu de sa brenti = sos tzocos chi faghet in bentre; ponni sumbullu = pònnere abbolotu; sumbúgiu de istògomo = gana mala, buluzu Frasi intendu sumbullu in foras: depint èssi torrendu! ◊ intrendi a domu at inténdiu sumbullu de pratus e boxis avolotadas ◊ a dónnia sumbullu chi intendit si girat luegu a castiai a coa ◊ sumuzu surdu sas orrodas prenas, cussas a rajos sonant che campana (G.A.Mura) 2. me in Castedhu, Oristanis, Iglésias nanca dhoi at sumbullus e tréulus mannus: sa genti dha tenit contras a su guvernu ◊ cussos benint a domo a pònnere sumbuzu: fintzas sas padedhas mi cumpudant!◊ sumbullu de su coru e sumbullu chi dhi arretronat in conca no dhu lassat drommiri Etimo srd. Traduzioni Francese émoi, émeute Inglese confusion, riot Spagnolo desorden, confusión, revuelta Italiano scompìglio, subbùglio, sommòssa Tedesco Verwirrung, Unordnung, Durcheinander, Aufstand.
subúzu , nm: supuzu Definizione genia de movimentu, de murigamentu, fintzes de moida chi si faet; nau de persona, genia de pentzamentu, murigamentu de sentidos / pònnere sa domo in s. = pònniri a tréulu sa domu Sinonimi e contrari abbatúliu, abbolotu, abbuluzu, baraundha, móricu, pilissu, sciumbullu, seguzu, trambullu, tregollu Frasi sessaos sos supuzos, ghirabant a bidha 2. tzertas cosas lu poniant deretu in supuzu ◊ Mallena lu pompiabat cun sa fatza prena de disizos chi poniant in supuzu e in tribbulia a isse puru Etimo srd. Traduzioni Francese émoi, bouleversement Inglese confusion, anxiety Spagnolo alboroto, turbación Italiano subbùglio, turbaménto Tedesco Verwirrung, Beunruhigung.
trepógliu , nm: atrepógliu*, tropellu, trupégliu, trupellu Definizione genia de faghevaghe, de andhata a fuidura a dónnia bandha, de tréulu, cosa betada apare, a s'afaiu; immarritzone mannu, cadha, matana Sinonimi e contrari abbatúliu, atrobodhu, atroputzu, atrupamentu, carralzu, imbrabugliu, incalamistru, sciumbullu, trambullu, tregollu, trepoju, trobodhu / cadha, matana, pelea Frasi it’est custu bacanu in sa vidha a trepógliu? Traduzioni Francese confusion, embrouillement Inglese confusion, entanglement Spagnolo confusión Italiano confusióne, ingarbugliaménto Tedesco Durcheinander, Verwirrung.
tripogliàre, tripollàre, tripozàre , vrb: atrepillai*, trobellare, tropellare, tropogliare, trovogliare, trupellai Definizione pònnere tropellu; su si fadhire, cufúndhere, betare apare a trobedhadura Sinonimi e contrari agiolotare, imbrabugliare, stragamullai, trumbugliai, trummentai / atrobodhare, batagugliare, intrebedhai, trabojare, trobodhicai, trobullai Frasi lassamí in paxi no mi trupellis! ◊ mi apo tropogliadu sa cusséntzia cun su male chi apo fatu 2. si no bi est iscritu comente apo natu cheret nàrrere chi mi so tripogliatu ◊ si est totu tripogliatu in s'arréjonu ◊ messandhe, su trigu li trovogliaiat in manos! Traduzioni Francese mettre la confusion Inglese to provoke confusion Spagnolo alborotar Italiano provocare confusióne Tedesco durcheinanderbringen.
tzibidómine , nm Definizione avolotu, tréulu mannu de gente meda Sinonimi e contrari abbolotu, trepógliu, trobbuscàmene Frasi bi aiat unu tzibidómine chi a mie aiant agabbatu de m’iscorriolare sa túnica chi giuchia (A.Pau) Traduzioni Francese cohue Inglese turmoil, confusion Spagnolo jaleo Italiano parapìglia Tedesco Durcheinander.


text:
acanciàre , vrb: acansae, acansai, acansare, acansciare, acantzai, acantzare 1, acantzari, acassare, alcansare, alcantzai, arcansare, arcantzai, arcassare Definitzione arrennèscere a tènnere cun sa pregadoria, arrecire calecuna cosa de Deus, o fintzes su giare chi faet Deus, prus che àteru foedhandho de gràtzias Sinònimos e contràrios arrecabai, dare, cuntzèdere | ctr. arrafudai, necare Maneras de nàrrere csn: acassare, acansare una gràscia, unu disizu; alcantzai a unu fuendisí = sighírelu; alcantzai camminu = fàghere caminu, fàghere tretu Frases cussu est disillu chi podit acansai ◊ acansade, Segnore, chi pro raru favore sonnu e no morte siat custu sou! (P.Mossa)◊ bidat onzi gràssia acansada! ◊ pro nois domandhade su favore cun s'aficu chi siat acansadu (A.Zedde)◊ totu su chi ti apo auguradu ti benzat acansadu dae Deus! ◊ pregheit a totu sos santos pro li arcansare sa gràscia ◊ custu disígiu no podit èssiri acantzau Ètimu spn. Tradutziones Frantzesu obtenir Ingresu to get, to grant Ispagnolu alcanzar, impetrar Italianu impetrare, accordare Tedescu erbitten, bewilligen.
arrepiàre , vrb: repiare Definitzione su si pigare un'arrépiu, firmare un'iscuta a pausare, arreare Sinònimos e contràrios tasire / abarrai, aturai Frases s'ómine no arrépiat mai 2. in domo sua isse non bi arrepiaiat prus ca totus lu chircaiant Tradutziones Frantzesu arrêter, faire halte Ingresu to stop, to grant a rest Ispagnolu hacer una pausa Italianu sostare, concèdersi una trégua Tedescu rasten.
cuncèdiri , vrb: cuntzèdere Definitzione giare cosa chi no si iat a bòllere o pòdere giare in cantu no est cosa de chie dha pedit o dipendhet de àtere; cunfirmare una cosa chi si tenet duritu a nàrrere / pps. cuncédiu, cuntzessu Sinònimos e contràrios acanciare, dare Ètimu itl. Tradutziones Frantzesu accorder Ingresu to grant Ispagnolu conceder, otorgar Italianu concèdere Tedescu gewähren.
intregài, intregàre , vrb: intrigai Definitzione giare cosa, pònnere in manos de àtere; su si pònnere cun apentu mannu a fàere calecuna faina Sinònimos e contràrios apentare, dare, imbèlghere, intzidiare / apentare Maneras de nàrrere csn: intregai cosa a manus de ccn. = pònnere in manos de ccn.; intregadu dae sos diàulos = chi zughet bundhos; intregai is pudhas a margiani = comporare casu dae sos sórighes, fidàresi de chie no si depet Frases ant intregadu su malefatore a sa giustíssia ◊ a tie apo intregadu coro, vida e pessone ◊ Antoni Maria s'iat béndiu s'ànima a s'eremigu e si dh'iat a èssi intregada un'àtera dí ◊ totus dh'intregant faina, ca est maistu bonu ◊ dhi at intregau dónnia cosa a manus suas 2. a Cristos li fatesi sa promissa de pòdere a sa rughe intregare sas fartas mias pro non prus pecare (G.Ruju)◊ mannus e piticus s'intregant a is Santus cun un'isperàntzia chi dhus agiudant a bivi (M.Porru) 3. si est intregadu totugantu a s'istúdiu 4. candho si atriviat a mòvere dae su triballu li tocaiat guasi de s'intregare pro torrare a caminu 5. "Duncas!" - si fadiat po cumentzai, iscrariendusí sa boxi e intreghendu su contu - Ètimu spn. Tradutziones Frantzesu livrer Ingresu to hand over, to grant Ispagnolu entregar Italianu consegnare, affidare Tedescu aushändigen, übergeben.


text: S’avertent is interessados chi s’Unione Comunas de Ogiastra bolent fàghere una manifestatzione de interessu chi tenet comente ogetu s’apaltu pro su afidamentu de su Servìtziu Educativu Territoriale”, pro more de individuare, in su respetu de is printzìpios de non discriminatzione, paridade de tratamentu, cuncurrèntzia, rotatzione e trasparèntzia, sas Ditas de invitare a sa protzedura de afidamentu cunforma a s’art. 36, comma 2, lit. c), su perìodu Onniasantu 2021- Làmpadas 2022. Iscadèntzia a ora de is 9.00 de sa die 02/11/2021. Càstia is documentos


text:
Chenàbura 27 e sàbadu 28 de maju de su 2022 Aristanis at a ospitare su radunu mundiale de sos Zorro. S’initziativa est de s’Universidade de Aristan ghiada dae su regista aristanesu Filippo Martinez e su tema at a èssere “Sa Z est sa mia! Deo so Zorro!”
Giai in su 1983 e in su 2004 Aristanis aiat ospitadu su radunu mundiale de sos Zorro, e s’11 de abrile Filippo Martinez, retore de s’Universidade de Aristan, at torradu a fàghere s’apellu pro cunvocare a totus sos “Zorro” de su pianeta: “Zorro istimadu, as gherradu semper cun ànimu, trassa e ironia contra de s’arrogàntzia de sos potentes. Sa Z tua fiat signale de giustìtzia pro sos oprimidos, e como imbetzes Vladimir Putin, ponende·la in sos trastos suos de morte, l’at bortada a sìmbulu de brutalidade e de distrutzione. S’Universidade de Aristan chi, comente ischis, faghet cursos de Sièntzia de sa Felitzidade e de Preventzione de su Tropu Machine e assignat làureas in Teoria e Tècnicas pro Sarvare s’Umanidade, oe ti pedit de torrare a sa nòbile Z su significadu chi teniat a s’incomintzu. Nois t’isetamus”.
Sa risposta de Zorro no at istentadu a imbàtere: “Sa Z est sa mia! – at iscritu – Deo so Zorro, sa prus umana de sas giustìtzias divinas. E so a canta a imbàtere”.
E Aristanis s’est preparende a lu torrare a retzire.
(GF.P.)


text:
Sa provìntzia de Aristanis tenet unu territòriu mannu chi dae su mare àrtziat a giassos de monte de bellesa naturalìstica manna. In sa parte otzidentale bi sunt sos montes de orìgine vulcànica de su Monteferru, chi – in su territòriu de Cùglieri – cun su Monte Urtigu lompet a 1050 metros. Sa lava chi milliones e milliones de annos a como nd’at fuliadu a foras su vulcanu at formadu sas costeras artas e nieddas chi arribant a su mare, sa campeda de Abbasanta ma fintzas sa regione Campeda e sos montes de su Màrghine .
Est in unu territòriu ricu de abba in ue ant funtzionadu mòlinos e carcheras e a dies de oe prenet sos acuedotos de unas cantas biddas. Est ammuntadu dae buscos de ìlighe e colòstrighe e de meda àteras matas e molas, in ue bi bivent animales meda: sirbones, margianes, cunillos e lèperes, abios, su maramele e s’ischirru e àteros. Sos bentùrgios, sos cherbos e sos muvrones (chi non sunt medas) ddos ant torrados a pònnere dae unos cantos annos. In s’oru de su mare, in sas rocas de sa costera bivent su cau, sa piliaghe, su corbu de mare e àteros pugiones.
Est unu logu bellu meda pro essidas, fintzas a caddu o in bitzicleta e atretzadu pro si firmare a si pausare e papare, ispètzie acanta de sas funtanas. Santu Lenardu – cun sas sete funtanas famadas – est unu burgu de vacàntzia e pàusu a pagos chilòmetros dae Santu Lussurzu. Su territòriu de su Monteferru dae sos montes suos lompet a su mare cun sa marina de Is Arenas, unu tretu longu de montigros de arena e pinetas; cun cussas de S’Architu e Santa Caderina mudadas dae rocas biancas cun arcos e isuleddas; cun sas arturas de perda niedda infustas dae ispèndulas.
In su sartu e in sos buscos paschent cheddas medas de bacas rujas de s’arratza sarda-modicana allevadas pro sa petza e pro su late chi si traballat pro fàghere su casizolu.
Sos buscos, chi in unos cantos tretos sunt ispantosos, ant tentu in sos annos dannos diferentes: a bortas ant ispèrdidu tretos de buscos pro fàghere logu a terrinos de pastura pro su bestiàmene; a bortas sunt istadas càusas chi ant signadu s’istòria (matas medas ddas ant segadas pro fàghere sas traversinas de sa ferrovia piemontesas) ma fortzis su prus sunt istados sos dannos mannos de sos fogos chi in s’istiu brùsiant ètaros e ètaros de padente; s’ùrtimu in su mese de trìulas 2021 at tocadu fintzas bestiàmene e biddas.
Acanta de su mare agatamus murta, chessa, tiria, tramatzu, mudregu, lua, iscrareu e àteras meda, fintzas cussas chi cun sas raighinas firmat s’arena e matas de opinu; acostende∙si a sas biddas: frutedos e olivàrios ma fintzas castàngia; in sos buscos de ìlighe, suèrgiu e colòstrighe creschent titione, fruscu, calàvrighe, làure, lidone, frorint rosas de monte, lèpere isposu e bidighinzu e sa lana de perda ammuntat sas rocas.
Sas biddas de su Monteferru: Bonàrcadu, Cùglieri, Narabuia, Santu Lussurzu, Iscanu, Sèneghe, Sinnarìolo, sunt caraterìsticas pro s’architetura de sas domos, pro sas crèsias medievales, pro sos arrastos de s’istòria antiga chi s’agatant in sos sartos issoro comente domus de janas, tumbas de gigantes, nuraghes e sa tzitade de Cornus.
(MM)


text:
coglíre , vrb: acoglire, collire, colliri, cullire, goglire Definitzione aciapare o pigare cosa po dha pònnere, assentare o chistire totu a unu in istrégiu, o fintzes pigare o arrecire gente in calecunu apretu; foedhandho de cosas de imparare, tènnere o ischire a mente Sinònimos e contràrios acabarrare, acabidae, acasagiai, ammuntonae, arragolli, aunire, balanzare, chistie, frànghere, imparai, incungiai, ingòllere, remonire, tòdhere | ctr. frundhire, fuliare, lassare, bocare Maneras de nàrrere csn: collire su tempus, s'ora, su logu, collire fritu, refriu, tússiu, una maladia; cullire a unu chi dimandhat fémina = chèrrere a unu a maridu; collire sas carrugas = frànghere sas ancas, sos pes; collire s'olia a mesapare, a tres una = a pratziri in duus (metadi a su meri de is matas e metadi a chini ndi dh'arregollit), o in tres (duas partis a su meri e una a chini dh'arregollit) Frases bidet su frutu maduru vicinu però no giompet mai a lu coglire (L.Ilieschi)◊ tziu Zubanne depiat andhare a collire uliba ◊ uv'est cogliu su dinare? 2. est ammorandhe chin d-unu ma no l'ant galu culliu ◊ babbu s'ira la zuchet chin mecus, ca dia chèrrere cullire s'ammorau ◊ póveru fit, ma si l'ant collidu ◊ est preíderu iscontzu, ma nois nos lu coglimus, fiza mia! ◊ est fura a si collire sa cosa antzena! ◊ a issos lis aiant collitu sas istàntzias mentzus chi bi aiant ◊ a su ci apu cumpréndhiu, Doloreta est peri disposta a ti colliri 3. sa fémina ndhe at collidu sos trastes istérridos ◊ sa robba neta cheret collida a su guardarobba 4. si benit mancu su balanzu tuo, como collo fintzas deo in su cusinzu 5. de sas voches chi at ghetatu s'at cullitu su bichinatu ◊ sos mazores de sa bidha si fint collitos pro picare una detzisione 6. est de bona memória: si l'intendhet una borta ebbia, sa cantone, ndhe la collit totu Ètimu itl. cògliere Tradutziones Frantzesu ramasser, recueillir Ingresu to receive, to collect Ispagnolu recoger, acoger Italianu raccògliere, accògliere Tedescu auflesen, aufnehmen.
colletài, colletàre , vrb Definitzione arregòllere is pagamentos, fàere sa godheta Sinònimos e contràrios acabidae, coglire Ètimu srd. Tradutziones Frantzesu accaparer Ingresu to collect Ispagnolu colectar Italianu raccògliere, incettare Tedescu sammeln.
colletzionàre , vrb Definitzione arregòllere, fàere a s'atenta s'arregorta de cosas de sa matessi genia a manera de dhas tènnere totugantas Sinònimos e contràrios coglire Tradutziones Frantzesu collectionner Ingresu to collect Ispagnolu coleccionar Italianu collezionare Tedescu sammeln.
sdúrri , vrb Definitzione fàere pagare o iscabbúllere unu dépidu / giogai a s. = giogare a dinare, ponendho sa posta Sinònimos e contràrios coberai Frases apu postu su dinai dèu, ma ndi dhu depu sdurri! ◊ non bollu chi gioghist a sdurri! Tradutziones Frantzesu faire payer une dette Ingresu to collect Ispagnolu cobrar Italianu riscuòtere Tedescu eintreiben.


text:
Su nùmene de su de chimbe meses de s’annu, Maju, mancari non totus siant de acordu, si pensat chi bèngiat dae sa divinidade romana, ma fintzas greca, Maia o Maja.
Maja diat chèrrere nàrrere ‘mama’ ma fortzis est fintzas acapiadu a s’agetivu latinu maius, maior (prus mannu) e custa dea rapresentat fintzas su cuntzetu de ‘crèschida’. Pro sos Romanos fiat sa dea de sa fecundidade e de sa natura chi in beranu torrat a si nd’ischidare, a fàghere crèschere, comente una mama torrat a ‘generare’, a fàghere nàschere.
Sa mitologia contat ca, pro otènnere abbundàntzia e fertilidade in sa Terra, sa prima die de maju su deus Vulcanu, pobiddu de Maia, sacrificaiat a custa dea una sue pròssima; fortzis dae custu contu mitològicu benit ‘maiale’ su nùmene de su porcu in italianu.
Sa pipia de maju, unu de sos sìmbulos de su Carrasegare de Aristanis diat pòdere èssere, pro su nùmene e sos rituales, acapiadu a custa divinidade, a sos ritos chi si faghiant, fintzas in biddas de sa provìntzia de Aristanis, in su mese de maju pro invocare sa natura, sa fertilidade, sa fecundidade.
(MM)


text:
bundhàre , vrb: abbundai* Definizione giare, produire, bogare a meda, nau mescamente de funtanas, de terras e àteru Sinonimi e contrari abbenai, abbundiri, rebbucare 1 | ctr. mancai 1 Frasi asciuta su sucutu de cussos ojos chi sunt bundhendhe làgrimas! ◊ bundhat sa vida in noa gioventura, bundhet sa terra frutos e laores! ◊ frisca continu ti bundhet sa vena de maju bellu in lughe e armonia (P.Casu)◊ sa funtana de Luitu sichit a bundhare ◊ in beranu s'erba bundhat ◊ custa est terra chi bundhat Traduzioni Francese abonder Inglese to produce plenty of Spagnolo abundar Italiano produrre mólto, in abbondanza Tedesco viel hervorbringen.
dàe 1 , vrb: dàere, dai 1, dare, dàrrere Definizione aporrire, pònnere in manos, intregare calecuna cosa a un'àteru chentza nudha in càmbiu (ma si narat fintzes de bèndhere, de su arresurtare de unu trebballu, e de unu contu); rfl. si narat in su sensu de andhare a calecunu logu, a una bandha, cun che in su sensu de arresurtare o acabbare a una tzerta ora; cun su verbu pòdere o a su tempus benidore tenet su sensu de acontèssere, de capitare deasi comente essit essit / cong. pres.: 2ˆ p. pl. diadas, diedas, dezas; passau: 3ˆ p. pl desint, ant dadu; impr. 2ˆ p. pl: dade, daze, dage (custu cun enclíticu: dagedenosi!) Sinonimi e contrari donai, giai, gionai, intregai / combidai / bèndhere, frutai, resurtare / addare, andhare, finire, passae, penciai | ctr. leai Modi di dire csn: dare a una cosa = pentzai, donai atentzioni a una cosa; dàreche a… (una cosa, un'ora) = resurtai; dàresi a fàghere, a fuire, a lèzere = pònneresi a fàghere, a si mòere, a fàghere carchi cosa, a fuire, a lèzere; dàresi a carchi cosa = pèrdiri sa conca avatu de ccn. cosa: dàresi a su zogu, a s'interessu, a sa fura, a su triballu, a su binu, a su ziru, a sas féminas; dàreche a subra de una cosa = arrennèsciri a isciri una cosa; dàreche una cosa o a unu in mesu = ponidha, faidha resurtai in mesu, imbusticaidhu in ccn. cosa o chistioni; dàreche in carchi logu = passai in ccn. logu fintzas sentza de dhu bòlliri; èssere dali ca ti doe, a su dami e ti do = donendi sempri (corpus, fuedhus), abbetiai; èssere acanta a si la dare (nadu de duos) = èssiri acanta a s'arropai, acanta a certai; fàghere a su daellea = dona e piga, a manlea, donendi e pighendi sentza de bòlliri donai diaderus; èssere, no èssere in dare = (nau de unu) tènniri ganas, no tènniri ganas de fuedhai (e fintzas de fuedhai mali, meda, tropu) Frasi apas de s'América sos mannos tesoros, ma los dias a chie tenet fàmine ◊ si su fàmine inimigu a nois derat istragu si agguantat unu pagu finas a giomper sa figu (Grolle)◊ custa cosa no est sa tua: ti l'ant dada o furada l'as? ◊ setzi un'iscuta: ite ti dao a bufare? ◊ a chie tocat sa rejone diant! ◊ fuo pro li dàrrere un’iscavanada a cussa cara pesada dae sa barrosíghine! (M.Ladu) 2. chentza lissentza custa cosa no si podet dare ◊ si ndhe agatat meda, ocannu, de custa cosa e la sunt dendhe a sa fuliada ◊ sa divisione cantu bos at dadu, a bois? ◊ ocannu s'olia est dendhe pagu: solu su bíndhighi a maghinada ◊ cussa terra a laore daet su trinta ◊ como sas berbeghes no sunt dhendhe nudha, ma comente anzant comintzant a dare late 3. dàedi a un'ala ca semus colendhe custa cosa! ◊ a ue mi est dadu su pisedhu, chi no lu so bidindhe inoghe? ◊ che so dadu in cussa carrela e apo fatu innantis ◊ che est dadu in logu malu, caminendhe a denote ◊ che est dau in sos carabbineris e pro no isparare si lis est imbertu ◊ che so dadu in mesu de su ludu ◊ ello ite bonu bisonzu a ndhe dare a custa bandha? ◊ no che so mai pótidu dare a subra de chie podet èssere cussa otada 4. a ite ora ti che at a dare a finire? ◊ che daet a tardu, a note, a manzanu, a cras, a s'annu chi benit a fàghere custa cosa ◊ ejò, a como ti che at datu a ti ne ammentare?! ◊ a custas cosas ti che daet a fàghere su zustu?!…◊ a cue ti che at dadu a fàghere avitu: avita in su lussu, no in su mànigu! ◊ a èssere canu ti che at dadu a como! 5. at a dare chi, segundhu comente, custa cosa no si podet fàghere prus ◊ podet dare chi dae como in subra fetat tempus bonu 6. passant a sos arrestos e ndhe ant impresonadu prus de trinta: assora, medas, bidendhe basi, si sunt dados a fora ◊ no ti dias a fuire candho ti cramant a dare una manu de azudu! 7. at pérdidu su postu ma si est dadu a sa zoronada e su triballedhu li essit sempre ◊ conca mala, cussu: si est dadu a furare ◊ como mi dao a prànghere, pro cosighedhas gai!…◊ a ue, disdiciada, mi apo a dare?! 8. a cussu no bi daet! ◊ no bi apo dadu e no ndhe apo cumpresu nudha de su chistionu 9. dae tentu no ti che diant in mesu, cussos, ca ti ndhe as a impudare! ◊ frade e sorre sunt dami chi ti do pro su bene, pro sa pulítiga ◊ est totu su manzanu a dami chi ti do! ◊ cussos duos sunt acanta a si la dare, no de torrare in paghe! ◊◊ oe no est in dare: no li essit súlida! ◊ oe s'amigu est in dare: a donzunu narat sa sua! Etimo ltn. dare Traduzioni Francese donner Inglese to give Spagnolo dar, ofrecer, producir Italiano dare, offrire, produrre, fruttare Tedesco geben, schenken, erzeugen, hervorbringen.
fàchere , vrb, nm: fàe 2, fàede, fàere, fàghere, fai 1, fàiri, fari Definizione su mudare ideas, abbisòngios e foedhos a cosas, a cumportamentos, atziones: css. cosa chi acontesset si podet cunsiderare unu fàere e po cussu etotu su foedhu podet tènnere significaos meda (fintzes cussu de mudare, cambiare una cosa o a unu = itl. rendere + agt)/ ind. pres. 1ˆ p. sing. fàcio, fàciu, faco, facu, fasso, fatzo/-u, fato, ind. imp. 3ˆ p. sing. fiat = faghiat, 3ˆ p. pl. faghimis; cong. 2ˆ p. sing. fetzes, 3ˆ p. sing. fetzet, 2ˆ p. pl. facadas, 3ˆ p. pl. fetzent; pps. fatu; ger. fachendhe, faendho, faghindhe, faindhe, fatendhe, fendhe, fendi, fendu Sinonimi e contrari agnare, bastare, bíncere, crèschere, iltare, importai, piàghere, piòere, tratèniri | ctr. nàrrere Modi di dire csn: a fàghere meu, tou, sou… = si fia deo, si fis tue, si fit isse…, a pàrrere meu o si fit a fàghere comente creo deo, tue, isse…; fàgheresi de…, fàghere su (+ agt., nm.) = betàresi a…, fai fintas de…, o fintzas fai o imparai a fai ccn. trabballu; faisí cun ccn. = fàghere abbitu cun d-unu, cun d-una, fàghere cun d-unu, andhare de acórdiu; dàresi a fàghere = mòeresi faghindhe fortza, carchedhendhe, e gai; fàghere de bisonzu = andhare de su corpus; fàghere bisonzu, unu bisonzu = fàghere carchi cumandhu, faina, dovere; fàghere bisonzu a unu = serbire, bisonzare a unu pro ccn. cumandhu, azudu o faina; fàghere a niedhu = fàghere ledàmine niedhu; fàghere su fídigu in buca = bombitare fele; fàghere abba = pròere, (in cuguzu: pissiare); fàghere linna, landhe, binzina, peta, votu, zente = circai, corbai, segai linna, circai e arregòlliri làndiri, pònniri binzina a sa màchina, bociri un'animali e cuncordai sa petza, impromiti a sèi etotu ccn. cosa o pigai unu determinu, circai, corbai genti po agiudu; fàghere s'isterzu = isciacuai, limpiai s'istrexu imperau papendi o coxinendi; èssere (nau de una cosa) a chie si ndhe faghet = dhoi èssiri cosa, bastus chi unu dha circhit, bastus chi unu s’acudat; fàghere in una cosa (de papai, de ispàssiu)= fai una cosa cun prexeri, cun gustu; fàgheresi chi… = crei, fai su contu ca…; fàghere a unu pro èssere… = pessare, crere chi est…, assimbillai a…; fàghere, fàiri a… (+ vrb.) = èssere possíbbile, andhare bene a fàghere una cosa; fàghere de manos, de pes = mòere sas manos, sos pes; si as de fàghere… = chi no tenis àteru de fai, chi bolis pigai corpus…; avb.: fàghere a (+ númene deverbale cun desinéntzia in -ura: dadura, fuidura, messadura, rugadura, piscadura, e gai); fàghere a gana mala, a dolore de mata, a bómbitos, a cussos = batire sa gana mala, su dolore de mata, e gai; fàghere a cantos = segai a arrogus, arrogai; fàchere a ischire, a cumprèndhere, a bídere = dare a ischire, ispiegare, ammustrare; fàghere a… (+ vrb;) = esser bonu a…, serbiri a… (+ vrb.); fàghere a (+ vrb. inf.) = determinare su chi narat custu vrb.: faghet a ríere, faghes a prànghere, fato a faedhare Frasi ajó, faghide pro achipire! ◊ ancora no ant cumintzadu a fàere s'istrada ◊ su grideri fiat su giru de sa bidha ghetendi sa grida ◊ ajó ca sa faina cheret fata: comente faghimus, totu a s'atenta o a tretu tretu? ◊ facassí coràgiu! ◊ chena s'amada cumpagna, in su mundhu ite che fato? ◊ su malu fàghere no cumbenit e neunu ◊ si as de fàghere, beni a mi tocare, ca bides sa música!…◊ su fàchere, abberu, za est disaogu! ◊ fit de fàcheres e de allegas a sa mannina ◊ tui tenis unu fai disconnotu! 2. est pigau a montes a fàghere linna a su fogu ◊ candho bi at fogu fuidu cheret fatu zente, ca in pagos est malu a bínchere ◊ margiani iat fatu votu de fai unu conillu!…◊ at fatu votu de no torrare a fumare mai prus ◊◊ fàghere a (+ agt., nm.): mancari fachendhe a pastore, ischiat a lèzere e a iscríere ◊ Mussi Gallone at fatu su dormitu ◊ no fetas su tontu: rispondhe a tonu! ◊ mih, como deo mi fato de su moltu e tue pianghes! ◊ candho lu cramant a carchi cosa faghet su surdu 3. bastare: no mi l'at fata su mànigu e so famidu ◊ no ti l'at fata totu s'ora chi che fis in ziru?! ◊ custu sèmene za mi la faghet pro cussu tantu de terrinu ◊ no bi l'at fata su sonnu: at drommidu tropu pagu! ◊ su tempus non bi lis faghet mai, tenent sempre presse meda 4. angiai: ocannu medas berbeghes sunt faghindhe a croba, a mascru, a fémina ◊ bi at berbeghe chi no ndhe podet fàghere s'anzone 5. crèschere, lòmpere: su trigu ocannu no bi at fatu ◊ sas arburedhas chi amus prantadu za sunt faghindhe ◊ custu trigu est fatu e che cheret messadu ◊ custu casu si est totu faghindhe ◊ sa pira antoniessale est bona candho si faghet ◊ sa patata cheret semenada in terra filigalza, ca bi faghet meda ◊ inoghe no che faghet mancu erba ◊ su priucu fachet in sa lana suchidosa ◊ in is méngius terras dhue faet su trigu, s'órgiu e s'avena 6. èssere possíbbile, andhare bene, èssere deghile: cun is macos e cun is santos non faet a brullae ◊ fait a passai de custa parti puru po intrai a domu ◊ no at fatu a che acusiare deo e apo mandhadu ◊ si no seus in duus, no fait a fai custu trabballu ◊ cussa cosa, si faghet, si faghet, ma si no faghet si lassat! ◊ candu ndi est artziau fadiat a dhu timi! ◊ custu mignanu no at fatu a bènnere 7. bínchere, arrennesci: in su mercadu oe sa cosa est a chie podet fàghere innantis ◊ nois faghimus prima de a tie ◊ candho nos gherraimus, isse mi la faghiat sempre ca fit prus mannu ◊ a solu no bi la fato: beni ca mi azuas! ◊ sa musca la faghet a su leone ◊ dèu a solu no nci dha fatzu! 8. tratènnere, abbitai: bae ma no ti che fetas inie! ◊ no as a èssere creindhe chi mi ndhe fato inoghe, no: deretu mi che torro! ◊ intzandus mi faremu mera cun Giuanni /8a. èssiri o andai de acórdiu: cantu male acheridu mi apo giutu ti ndhe paltas cun chie faghes como ◊ no semus e ne faghimus prus umpare ◊ "Bah, teneisí a contu: no seis genti chi feis cun mei!" - e si ndi andat ◊ at naturale gasi bonu chi isse faghet cun totugantos ◊ si bi faghides, compà, deo bos dao custu e bois mi dades cussu! 9. isse faghiat in su pane assadu ◊ in su casu za bi fato, mih! ◊ inoghe no che ndhe faghet de eletritzista: sos chi benint abbarrant carchi mese e poi si che andhant ca no los pagant ◊ in logu de cumpanzia za faghet, isse, mih! ◊ si non bi as fatu inoghe non bi as a fàghere in perunu logu, ca ses mandrone! ◊◊ custu pabilu faghet a iscríere ◊ cust'erba faghet a manigare ◊ custa est cosa chi faghet a tizirire ◊◊ tempus faghet mi aiant cunfirmadu de s'arresetu de babbu tou inoghe ◊ fait tres annus a ocannu ◊ su pipiu oi fait is annus ◊◊ eo mi faghia chi ndhe connoschiades, de cussa zente ◊ issu si fait ca iscít e no iscít nudha! ◊ ti fia faghindhe fizu de fulanu ◊◊ bos lu fato a ischire comente est ◊ sas peràulas nadas a s'iscuja li faghiant a cumprèndhere chi…◊ fadidha intrai a sorri tua!◊◊ det ischire sa fera de su monte chi oe la tenet de fàghere cun megus ◊◊ si no bi at iscala che fato a brincadura ◊ su fenu cheret fatu a messadura, sa fae frisca cheret fata a bodhidura ◊◊ e ite mi ndhe faghet a mie, si tue ti che andhas? bae! ◊◊ si as de fàghere, beni e tòcami ca bides sa música!… Cognomi e Proverbi prb: chie no at it'e fàghere s'oju si ndhe bogat ◊ su bonu fàghere no morit mai Etimo ltn. facere Traduzioni Francese faire, réaliser Inglese to do Spagnolo hacer Italiano fare, eseguire, agire, procèdere, produrre, realizzare Tedesco tun, machen.
produíre , vrb Definizione fàere o bogare ccn. cosa coment'e arresurtau de unu trebballu, o fintzes coment'e arresurtau de sa vida naturale de matas, erbas e animales Sinonimi e contrari fàchere, frutai, prodúsiri Frasi non fit su sèmene in bundhàntzia de pòdere produire s'unu deghe! ◊ a logus si produit in s'indústria de is mineralis chi si agatant in cantidadi ◊ una terra ifusta dae sa próghida chi a s’ispissu rughet produit erba ◊ trebballa e non murrunges, produi trigu, late, petza e binu! Etimo ctl. produ(h)ir Traduzioni Francese produire Inglese to produce Spagnolo producir Italiano produrre Tedesco produzieren, herstellen, erzeugen.
rèndhere , vrb: rèndiri, rènnere Definizione giare frutu, portare badàngiu, prodúere prus de su chi s'ispendhet / pps. réndhidu, resu Sinonimi e contrari frutai, produire Frasi si bi ponzo tantu e mi rendhet tantu, cantu bi lucuramus? ◊ istudiendhe no fit a bídere comente e proite sas olias podiant rèndhere de prus, o nessi su tantu de campare ◊ ocannu su bestiàmini at réndiu meda ◊ si no est bèni trabballada, sa terra rendit tropu pagu Traduzioni Francese produire, rapporter Inglese to bear Spagnolo rendir, producir Italiano rèndere, produrre Tedesco einbringen, leisten.


text:
aggrighidhài , vrb Definizione portare sa carena avolotada, treulada po arrennegu, tzacu, dispraxere forte Frasi candu cudha at pigau unu palanchinu po dh'iscudi si dhi fut aggrighidhau su sàmbini Traduzioni Francese trembler Inglese to quiver Spagnolo bullir, vibrar Italiano frèmere Tedesco beben.
solovàre , vrb prnl Definizione su si pigare pensamentu meda, arreolu, pinnicu mannu Traduzioni Francese trembler Inglese to be anxious Spagnolo preocuparse Italiano trepidare Tedesco bangen.
trèmere , vrb: tremi, trèmiri Definizione mòvere a iscutuladas piticas e sighias, fàere móvias piticas, medas e paríviles in sensu contràriu de s'una a s'àtera / pps. trémidu Sinonimi e contrari cuncuai, seghedhare, sidhire, tremuai, trimire Modi di dire csn: trèmere che canna, che foza, che zuncu, che culumba crochindhe, paris = trèmeresi meda, totugantu; su calcanzu si li tremet!… = no ndhe l'importat nudha, est trancuillu Frasi a su punzu chi iscudet tremet tota sa banca ◊ mellus a timi chi no a tremi ◊ so tremindhe de su fritu ◊ fait sa firma cun sa manu tremi tremi ◊ is miradas suas mi tremiant che canna in die de bentu ◊ vos tremiavaes che una canna dae sa timória ◊ si fiat trémiu paris a su intendi cudhu isciorrocu Etimo ltn. tremere Traduzioni Francese trembler, vibrer Inglese to tremble, to flicker, to vibrate Spagnolo temblar, vibrar Italiano tremare, tremolare, vibrare Tedesco zittern, schwingen.
tremuài , vrb: tremulai, tremulare, trimulare Definizione trèmere pagu pagu, trèmere totu (po timoria, debbilesa, àteru) Sinonimi e contrari trèmere, trinicare Frasi is istedhus trémuant impari e faint su babbaluxi ◊ aiant fatu a tempus a si che pigare a su mesu sostru tremulàndhesi che canna ◊ mi paret chi sa pitzinna apat fritu: si est tota tremulendhe ◊ che unu tilipedhe bolidendhe trímulat in chirca de sa essida (S.Baldino)◊ apenas chi sas palas at giradu, Sant'Antoni!, ndhe trímulo che canna: pariat unu cane arragioladu! ◊ bi ndh'at chi cantendhe faghent tremulare sa boghe Etimo ltn. tremulare Traduzioni Francese trembler Inglese to quiver Spagnolo temblar, estremecerse Italiano tremolare Tedesco zittern.
trinicàre , vrb: trinigare, trinnigare Definizione trèmere, su si trèmere totu, mòvere, su si mòvere a iscutuladura, a tremidura Sinonimi e contrari busigare, sachedhare, saidare, tidhiricare, trèmere, tremuai Frasi mi trinnigaia che foza, de su fritu ◊ mi paret chi mi pungant a puntorzu e mi ndhe trínnigo in totu sa carena ◊ ti trínnigas in s'íntimu ammentendhe sos basos, sas promissas ◊ s'ischideit atriciatrícia de suore, trinnighèndhesi che canna pro unu sónniu feu 2. sos furfurajos afainaos, trinicandhe sas alas, pariant chene pache ◊ no mi trínnighes! ◊ susuja, rocu e loros asseguras, a unu a unu dogni arminzu aparas e trínnigas s'aradu e totu esploras (P.Casu)◊ su bentu no trínnigat mancu sas fozas 3. si est trinnighendhe, s'aera est minetendhe tempesta 4. acumpanzat sos movimentos de sas pedaladas trinnighendhe pagu pagu sa conca a manca e a dresta Etimo srd. Traduzioni Francese trembler, frissonner, secouer Inglese to tremble, to shiver, to shake Spagnolo temblar, estremecerse, sacudir Italiano tremare, rabbrividire, scrollare Tedesco zittern, schaudern, schütteln.


text:
atracàe, atracài , vrb Definizione sodigare, giare a pitzu, betare manos a unu a trampa candho no si dh’ibertat Sinonimi e contrari atacai, atrapare 1 Frasi a cussa fémina dh'enta atracada in tali logu e furau ndi dh'enta s'oraria ◊ peronòspera e pesta niedha funt atracandu sa sarmenta, e àteras pestas prus malas funt atracandu sa limba nostra! (G.C.Mameli) Traduzioni Francese attaquer, surprendre qqn. par la ruse Inglese to catch by fraud Spagnolo atracar Italiano assalire, sorprèndere con inganno Tedesco überfallen, erwischen.
imbistidúra , nf Definizione su imbistire; su cricare votos o praxeres po artzare in gradu o ndhe tènnere àteru praxere o profetu Sinonimi e contrari imbistimentu Traduzioni Francese brigue Inglese fraud (electoral) Spagnolo fraude Italiano bròglio Tedesco Machenschaft.
impastúfu , nm Definizione cosa chi narant o chi faent po ingannare Sinonimi e contrari afrascu, estremagiogu, imbovu, imbúliu, imbusta, ingànniu, tramòglia, trampa, troga Frasi no bos naro impastufos e ne fàulas ◊ sos impastufos no torrant a contu: de sos disocupados no bi at contu, semus vivendhe de cosa importada Etimo srd. Traduzioni Francese duperie Inglese fraud Spagnolo enredo, maraña (f) Italiano imbròglio Tedesco Schwindel.
ingànniu , nm: ingannu Definizione su chi si faet po ingannare; s'arresurtau, su dannu de s'ingannu Sinonimi e contrari abberintu, afrascu, caràmbula, estremagiogu, imbelecu, imbovu, mangalofu, màngana, mangorra, tarasca, tràglia, tramòglia, trampa, troga Frasi su dimóniu est su rei de s'ingannu ◊ bentu de milli ingànnios ◊ s'ingannu torrat a s'ingannadore ◊ comente at fatu a mi giúghere s'ingannu? ◊ zutu ti ant s'ingannu a bozu issoro ◊ a pàschere porcos a minore andhesit ma su padronu giutu li at ingannos Etimo itl. Traduzioni Francese fraude, duperie Inglese fraud Spagnolo engaño Italiano fròde, inganno Tedesco Betrug.
macatrefería , nf Sinonimi e contrari arrebbuseria, embusteria, fuglieria, fragnocoleria, ingannia, tramperia Etimo srd. Traduzioni Francese escroquerie Inglese fraud Spagnolo estafa Italiano truffa Tedesco Betrug.
tròga , nf, nm: trogu Definizione cosa chi si cuncordat a iscusi e cun malítzia, po pigare s'àteru in trampa, o fintzes chi si faet o narat coment'e iscusa, fàula Sinonimi e contrari abberintu, afrascu, estremagiogu, imbovu, imbusta, ingànniu, mangalofu, màngana, marrufa, tramòglia, trampa, trapassa, trassa, trobinzu / arraghèscia, frocu Modi di dire csn: bocare trogas = bogare mendheas, bogai frocus, circai forrogus, arreghèscias; pigai a ccn. a trogus de pilus = a pilos, a tzufos de pilos; fai calincuna cosa in troga = in trampa; pònnere a ccn. a sa t. = a cumprou, fàere cufessare su chi ant fatu Frasi su babbu at perdonau is trogas de sa filla chi fiat fastigendi a iscusi ◊ sa mama no si est acatada de is trogas chi at cumbinau sa filla cun s'isposu ◊ cussu t'imbodhicat in sa troga parada de sa droga ◊ est imparendi trogas e trassas po no arrui cun is óminis ◊ est chin s'aficu, poi de tantas proas de su viver in trogu fitianu, chi tramunadu torret su beranu (G.A.Salis)◊ si filu, dèu filu a trogus ◊ andat peri is bidhas cun promissas e trogas e ndi pinnigat is piciochedhus ◊ totu custu prantu minudu no at a èssiri un'àtara troghixedha tua? 2. a cudha fémina dha pigant a trogus de pilus, dha impellint e si pistat s’ossu de s’ogu (P.Alcioni)◊ at agganfau su piciochedhu a trogas de pilus ◊ funt certendi… ge nau ca si pigant a trogus de pius! Cognomi e Proverbi smb: Troga Etimo spn. droga Traduzioni Francese prétexte, imposture, duperie Inglese excuse, fraud Spagnolo pretexto, impostura, estafa Italiano pretèsto, impostura, imbròglio Tedesco Vorwand, Betrug, Schwindel.


text:
Recensione di Francesca Fidelibus a due volumi di F. Marchesi
Recensione di Francesca Fidelibus a F. Marchesi, Riscontro. Pratica politica e congiuntura storica in Niccolò Machiavelli, Macerata, Quodlibet, 2017; Id., Cartografia politica. Spazi e soggetti di conflitto in Niccolò Machiavelli, Firenze, Leo S. Olschki editore, 2018.
___________________
Review by Francesca Fidelibus of F. Marchesi, Riscontro. Pratica politica e congiuntura storica in Niccolò Machiavelli, Macerata, Quodlibet, 2017; Id., Cartografia politica. Spazi e soggetti di conflitto in Niccolò Machiavelli, Firenze, Leo S. Olschki editore, 2018.


text:
A Santa Margherita de Pula mesas in su birde e atacada locanda cun Ortoristorante
Aberit a Santa Margherita de Pula, in sa costa sud orientale de sa Sardigna, su bistrot gourmet Ortoristorante. Paris cun sa Locanda de sa Meridiana, su locale est acasagiadu in un’antigu edifìtziu rurale aporridu a nou chintu de sa start up de su turismu difùndidu Italianway. “Duos progetos distintos – ispiegat su Founder de Italianway Davide Scarantino – cun sa Locanda de sa Meridiana e sas deghe solutziones abitativas suas destinadas a sos biagiadores de totu su mundu comente a avamposto de riferimentu pro una retze de ospitalidade difùndida in su territòriu in tundu”.
S’Ortoristorante, dedicadu a sos amantes de una coghina ètica, sostenibile e territoriale basada subra produtziones artigianali a amparu de s’Ìsula, est istadu afidadu a sa ghia de su chef sardu Alberto Iacoboni a s’insegna de su motu “Coghinemus sa terra nostra” cun sas mesas ispartzinadas tra ortu e olivi pro fàghere bìvere a sos istràngios un’ esperièntzia immersi in unu cuntestu agreste e cun unu concept autènticu de iscoperta de sos sabores de sos elementos primàrios. Unu progetu a s’avanguàrdia in su food chi si coniuga a unu nou modu de fàghere hospitality cun su bighinu Locanda de sa Meridiana.
Un antico edificio rurale che diventa start up del turismo diffuso e dei prodotti a km 0, a due passi dal mare più bello del mondo, in Sardegna. E’ a Santa MargheRita di Pula, a due chilometri dalla celebre spiaggia di Chia e a 3 dall’area archeologica di Nora. Qui nascono la Locanda della Meridiana (foto sotto) e il suo Ortoristorante , una struttura ricettiva extra alberghiera con 10 appartamenti e un bistrot gourmet di cucina sarda immerso in un orto. Anche il progetto è “a km 0”, gestito da un team di giovani under 35 del posto (5 su 8 sono donne), rientrati in Sardegna dopo diverse esperienze professionali all’estero per contribuire allo sviluppo della propria terra.


text:
Definizione Definizione
Sinonimi e contrari Sinonimi e contrari
Modi di dire Modi di dire
Frasi Frasi
Cognomi e Proverbi Cognomi e Proverbi
Terminologia scientifica Terminologia scientifica
Etimo Etimo
Traduzioni Traduzioni
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
propositziòne, propositziòni , nf Definizione
su mínimu cuncordu de foedhos po nàrrere calecuna cosa, unu pentzamentu o un'idea de si cumprèndhere, su pentzamentu deasi comente si narat (o si podet nàrrere) cun is mínimos foedhos necessàrios po giare a cumprèndhere un'idea: est sèmpere cuncordada cun d-unu suzetu, chi inditat ite o chie est s'atore, e unu verbu o predicadu, a solu o cun àteru, chi giaet s'idea de ite faet o comente o inue est su sugetu (a bortas, segundhu comente, mescamente in is arrespostas, podet mancare s'unu o s'àteru e ambos duos puru)
Sinonimi e contrari
frasa
Traduzioni
Francese
proposition
Inglese
proposition
Spagnolo
proposición
Italiano
proposizióne
Tedesco
Satz.


text:
Definition Definition
Synonyms e antonyms Synonyms e antonyms
Idioms Idioms
Sentences Sentences
Surnames and Proverbs Surnames and Proverbs
Scientific Terminology Scientific Terminology
Etymon Etymon
Translations Translations
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
piculàre , vrb: biculare* Definition
pigare, papare cun su bicu, a cropos de bicu, comente faent is pigiones; istare a su tasta tasta, segare calecunu orrughedhu a papare ma chentza si pònnere a papare a s'assentada; nàrrere pículos, alleghetare, foedhare de s'unu e de s'àteru
Synonyms e antonyms
bichiare,
bicullitare,
ispitudhare,
ispitulare,
ispitzicorvare,
papai,
picudhare,
spurtiri
2.
menzus piculare chi no abbaidare
3.
cudhu pariat una matràcula in chida santa (lu naraiant sas féminas candho si poniant a piculare)
4.
in sa figu de comare sos corvos in cuntierra dae altu e dae terra cherent totu piculare! (P.Tessuti)
piculàre 1 , vrb: pigulare Definition
atacare coment'e cosa apicigosa, èssere apicigosu, nau de cosa / èssere pígula pígula = picigosu, chi apodhat chi no fait a dhu tocai ca apicigat
Synonyms e antonyms
apicigai
Etymon
ltn.


text:
De unas cantu cidas su giornali L’Unione Sarda nd’at bogau a pillu “Donne”.
Est una cannaca de ciddì musicalis intregada a is fèminas cantadoras.
A pustis de Maria Carta i Elena Ledda, custa est sa cida de Rossella Faa.
Su ciddì cosa sua pòrtat su tìtulu Ta bellu su domminigu e atrus cantus e ndi arregollit treixi cantzonis, giai pubricadas in is discus In Corde e Baa-bà: Ta bellu su domminigu, Soba, Nexi po nexi, Mi cheria masedu, Cannacca macca, Ciccaia cumpangia, Oro oro, Sorri mia, Narami cument’è, Aiaia mia Santu ‘Idesa, S’acqua e s’oru, Sa vela e Masuddas.
Totu s’universu musicali de sa cantadora casteddaja, spartziu tra connotu e sonus istràngius. Unu mundu spèrdiu intr”e is contus sardus prus sintzillus e sa manera de dus cantai ki ndi parit bessia de s’Amèriga Latina. Istòrias e paristòrias ki pàrinti scritas de Gabriel Garcia Marquez ma acadèssias in Sardigna.
De sa picioca friketona pintada in Cannacca macca a is contus intèndius de sa ajaja de Santu Idu, a sa coja intr”e sa bagadia e s’òmini a ogus bellus cun una folla de afàbica a palas de s’origa.
Contus cantaus de is vidas de sa genti po arrexonai a pitzus de su sentidu de sa vida, po ndi sciri de prus a pitzus de is sentimentus de òminis e fèminas. Prexu e amargura, amigàntzia e disamistadi, giogus e cosas de importu.
Un’arregorta consillada a kini pòrtat aintru ancoras sentidus e sentimentus ca sa boxi sua movit is cordas prus antigas de s’ànima. Ma puru a kini su connotu musicali sardu no du iat intèndiu mai.
Una manera noa de cantai sa sardidadi, una boxi de spantu ki cantat contus e istòrias de sa vida sentz”e tempus.


text:
Oe pro sa rubrica nostra apo tentu su praghere de adobiare a una fèmina de gabale e de una bellesa rara, intre de cussas chi ant lassadu unu sinnu forte e chi sighint a bìvere in sa memòria de gente meda. Issa est istada un’operaja, un’atora, una fotògrafa, una rivolutzionària, disterrada e èsule polìtica, scritora e giornalista, chi at fintzas donadu ispiratzione a artistas mannos comente David Alfaro Siquieros, Diego Rivera e Pablo Neruda. Est lompende, cun is pilos nieddos che carbone, is ogros che pighe, una bisura altiva e sa màchina fotogràfica apicada a coddu. Eis intzertadu! Est pròpiu issa, Tina Modotti.
Salude Tina. Cumentza a nos contare de candu fias una pitzinna…
So originària de su Friuli ma a duos annos fia giai una disterrada ca babbu meu, Giusepe, aiat agatadu traballu comente mecànicu in Àustria. Is cunditziones econòmicas de sa famìlia non fiant de is mègius e bi fiat pagu de seberare.Mama mea Assunta atendiat a nois chi fìamus sete frades e cando teniat tempus cosiat pro àteros. In Itàlia so torrada a dòighi annos e apo traballadu luego etotu comente a operaja in unu filadorzu.
In su mentres ti ses acostada a s’arte de sa fotografia?
Unu tziu meu, ddi naraiant Pietro, teniat unu istùdiu de fotografia e mi praghiat a ddoe andare fatu-fatu. De issu apo imparadu is primus cosas. Ma is intradas nostras sighiant a non bastare, su bisòngiu fiat mannu e a babbu meu ddi fiat tocadu torra de chircare traballu a tesu, e deo dd’aia sighidu a San Francisco in su 1913. In cue puru traballaia in una fàbrica de roba, ma apo semper agatadu su tempus pro mene, pro su chi mi praghiat, trabichende mustras de arte, sighende cursos pro imparare a retzitare, connoschende gente noa.
Podimus nàrrere chi sa fotografia est istada su tzentru de sa vida tua
Est aici chi mi so semper pensada, una fotografa. Tue pensa chi aia comintzadu tirende fotografias a frores, matas e cannas pro colare posca a formas prus dinàmicas, a contare sa vida, impreende sa màchina fotogràfica comente a unu trastu de denùntzia sotziale. A bellu a bellu mi ddas ant imprentadas in rivistas de importu e custa cosa m’at permìtidu de intrare in relata cun gente de vàllia, comente a Frida Kahlo, pro nàrrere. Semus istadas amigas mannas e fortzis de prus puru.
In una de cussas mustras aias iscobertu s’amore…
Sissi. Robo, Roubaix de su’Abrie Richey, poeta e pintore intra de is prus spantosos chi apo tentu s’onore de connòschere. Su primu amore mannu de sa vida mea. Insaras tenia binti annos e in bator e bator otu mi nche so andada cun issu a Los Angeles. Ambos amaìamus s’arte e sa poesia e domo nostra fiat unu logu de adòbiu pro amigos, scritores, artistas e intelletuales.
Si contat chi tue fias una de is fèminas prus bellas in cussu ambiente e chi totus ti cheriant…
In cusssos annos traballaia comente modella pro fotògrafos e pintores, e nde fia cuntenta. Fiat traballu ma un’ispàssiu puru. Fintzas a cando…
Tina calat is ogros. S’intristat. Est pensende…
Mi cheres contare carchi arregordu dolorosu?
In cussu tempus chi pariat andende totu bene mi fiat lòmpida sa noa lègia chi Robo si fiat intèndidu male in su mentres de unu biàgiu in Mèssicu. Cando aia ischidu de sa maladia fia partida luego ma a dolu mannu so arribada tropu tardu. Robo fiat giai mortu de pigota. E non dd’apo prus bidu. M’at lassadu in eredeu s’amore pro cussa terra, comente s’ùrtimu ligàmine fortzis, e mi nde so amorada luego, tantu chi in su 1923 so andada a ddoe istare.
A sola fias?
Nono, a sola nono, pro caridade. So partida cun Edward Weston
Chie fiat Edward Weston?
Unu fotògrafu famadu. Dd’aia connotu annos in antis in s’istùdiu suo. Ddi faghiat de modella ma dd’amus acabbada a si afantzeddare. Fiat istadu un’agiudu mannu a pustis de sa morte de Robo. In pare amus sighidu a istudiare arte, fotografia, polìtica, a ddas pònnere in pràtiga, a nde pesare progetos noos, tantu chi in su 1924 semus renèssidos a cuncordare una mustra de is òperas nostras in su Palacio de Minerìa. Amus sighidu a istare in pare pro àteros duos annos, frecuentende is tzìrculos bohèmien de sa capitale e impreende·ddos comente a trastos pro bèndere is òperas nostras. Però in su 1926 Edward aiat detzìdidu de torrare in Califòrnia. Deo imbetzes bolia abarrare ancora in Mèssicu, e imbetzes de ddu sighire aia seberadu de gherrae pro su Comunismu e aia sighidu a bìvere cun sa fotografia, faghende medas retratos e àteros traballos.
Però su clima polìticu fiat mudende in Mèssicu?
Emmo. Totu su chi pertocaiat su Comunismu ddu cunsideraiant foras de lege. A mene m’aiant acusada de àere partetzipadu a un’atentadu contra su capu de s’Istadu. M’aiant portadu in presone e posca bogada de s’istadu. E gasi so lòmpida a Berlinu, bivende semper cun sa fotografia. E posca a Mosca.
Mosca pro ite?
Mancu naradu bolet! Pro una militante comente a mene sa capitale soviètica fiat unu bisu e deo ddu fia realizende. Apo traballadu comente tradutora e giornalista. In pagu tempus m’ant donadu sa tzitadinàntzia e tenia unu rolu in su partidu. Aia lassadu fintzas sa fotografia pro traballare mègius comente a militante de su “Sucursu Arrùbiu Internatzionale”. Aia giradu totu s’Europa, semper cun sa punna de defensare cussu sentidu polìticu e mescamente pro agiudare is chi fiant patende pro neghe de cussos sentidos. Ma sunt istados annos difìtziles e no apo acutu a fàghere totu su chi bolia. Comente apo naradu prus de una borta pòngio tropu arte in sa vida mea e de cunsighèntzia non m’abarrat meda de dare a s’arte.
Creo chi cun custa fràsia siat de a veras sa mègius manera pro nos saludare. Gràtzias meda Tina. Abeta ca nos tiramus una fotografia in pare. Immoe ddis naramus selfie…
Autoretratos sunt?
Emmo…
Manuela Ennas


text:
Custos cursos sunu pessados pro unu livellu precisu (A1, A2, B1, B2, C1, C2) de su Cuadru europeu de referentzia pro sas limbas (QCERL in italianu).
In d’unu cursu de custu tipu, sos alunnos di preparan dae pius accurtzu a sos esames (3 sessiones a s’annu pro su DELF-DALF, sessiones onzi mese pro su TCF), supra tottas battor sas cumpetentzias (pro cumprendere, ascurtende e leghende, e pro comunicare, vaeddende o iscriende).
Cando incomintzan sos cursos? Pro sighire su calendariu de sas sessiones de esame, sos cursos incomintzan de solitu a furria de duos meses primma de sos esames e tottu de su DELF-DALF, chi sighit unu calendariu natzionale (leghide sa setzione de sos esames de su situ). Pro intrare in su cursu de unu livellu si siat, bi cheret unu livellu de connoschentzia de su frantzesu accurtzu a su livellu ’e tottu de s’esame chi unu cheret dare; sa preparatzione at a dare sa metodologia de s’esame, chi est galu pius importante dae su livellu B2 in susu.
Notade: S’iscritzione a sos esames no tenet nudda de viere cun su cursu ’e tottu (leghide sas indicatziones in sa setzione de sos esames de su situ).
Ritmu: de solitu cun letziones duas vortas sa chida, de 1 ora e mesa onziuna. Su tantu ’e oras chi bi cheret est pacu pius o mancu: 20-25 oras, si unu tenet abberu su livellu de limba de s’esame.


text:
Torrat a Crabas s’apuntamentu traditzionale de sa prima die de maju cun sa Tziclopedalada de su Sinis. S’Amministratzione ghiada dae su Sìndigu Andrea Abis paris cun s’assòtziu culturale Tzur – Santu Giuanne de Sinis, torrat a propònnere unu de is eventos prus isetados dae is famìllias e dae is giòvanos de Crabas e de is biddas a canta, chi sinnat su comintzu de s’istasione calda.
S’editzione noa de sa manifestatzione, a pustis de duos annos de pàusa fortzada pro sa pandemia, ocannu tenet unu significadu de nàschida noa e si presentat comente eventu de iscoberta de su territòriu, proponende unu cuntatu lentu e cussente cun sa natura, in unu caminu chi passat in Crabas e in su Sinis.
“Sa tziclopedalada de sa prima die de maju est una manifestatzione chi tenimus a coro e chi cherimus torrare a propònnere, a pustis de sa firmada de custos annos, comente apuntamentu fissu, isetadu meda dae tzitadinos meda. Cherimus torrare a creare unu clima de normalidade, de festa e a manera particulare cherimus torrare a bìvere de su totu su territòriu nostru – narat su Sìndigu Andrea Abis -. Crabas e su Sinis tenent particularidades chi pro natura sunt is mègius pro unu turismu lentu, a pee e in bitzicleta, e pro lu promòvere pensamus chi siat de importu mannu sa presèntzia de pistas tziclàbiles chi rapresentant unu puntu firmu in sa progetualidade e programmatzione e a custu non rinuntziamus”.
Pro pòdere assagiare cun totu is sensos is bellesas de su territòriu in ue s’at a passare e assegurare a is partetzipantes una connoschèntzia prus profunda, s’assòtziu Tzur ocannu at a propònnere duos contos curtzos de is logos in ue s’at a fàghere tapa: Santu Srabadori de Sinis e Santu Giuanne de Sinis, cun un’introdutzione generale in antis de sa partèntzia.
“Sa tziclopedalada cunsentit de godire de is bellesas naturalìsticas nostras e a su matessi tempus de fàghere atividade fìsica, faghende.nos fàghere una vida atzetàbile e sana. Crabas permitit de s’acostare a beru a s’ambiente pro more de atividades meda chi si podent fàghere in foras – ispiegat s’Assessore a su Turismu e a s’Isport Carlo Trincas - . Cun custa die damus su via a un’istasione chi si presentat de seguru positiva pro su chi pertocat is presèntzias. S’impignu nostru est pro fàghere a manera chi Crabas diventet una destinatzione primària fintzas pro chie s’impreu de sa bitzicleta est un’istile de vida, pro un’esperièntzia prus bera, a cuntatu cun s’ambiente e is persones chi bi bivent”.
Su programma previdet is protzeduras de iscritzione a partire dae is 8 in sa pratza Don Sturzo, cun partèntzia dae Crabas a is 9.30, cun una tapa mediana in Santu Srabadore e arrivu a Santu Giuanne a is 12.30. Is partetzipantes ant a pòdere seberare de passare sa die in sa praja o passigende pro iscobèrrere is bellesas naturalìsticas de cabu Santu Marcu o visitende is insediamentos istòricos e archeològicos de sa burgada. In is tapas s’ant a dare a is partetzipantes cositeddas de ristoru.
Comente momentu de giogu, a is 16.30 in antis de torrare a partire s’ant a dare donos pro is diversas categorias de partetzipantes, comente pro esempru su prus giòvanu e su prus pagu giòvanu e chie imbatet dae prus a tesu. Is prèmios ddos ant a donare is assòtzios e is butegheris de sa zona.
Si torrat a partire a cara a Crabas a is 17.30. S’avenimentu est abertu a totus. Is pitzinnos chi tenent prus pagu de 12 annos devent èssere acumpangiados dae unu mannu. Pro partetzipare si pagat 2.50 èuros e si tenet diritu a s’asseguratzione e a sa malliedda de s’eventu, finas chi bastant.
Si podent fàghere is pre-iscritziones in is ofitzinas Frades Camedda (connotu Simbidau) in carrera Tharros 61/63. Si cussìgiat de si prenotare imbiende una e-mail a s’indirìtziu tzursangiovannisinis@gmail.com
(M.G.S.)


text:
Messàgiu
logudoresu · LSC · nugoresu
Su messàgiu, in su sentidu generali, est su pìngiu de sa comunicatzioni. Est definiu comenti s'informatzioni chi su trasmitidori imbiat a s'arricidori a traessu de unu canali de comunicatzioni o mèdiu de comunicatzioni (po esempru, su fueddu o sa scritura)[1].
In Informàtica[modìfica | modìfica su còdighe de orìgine]
Ddoi at duus sentidus printzipalis de su fueddu "messàgiu" in informàtica: messàgiu intra impitadoris umanus de sistemas informàticus chi funt cunsinnaus de cussus sistemas etotu, e messàgius passaus intra programas o cumponentis de unu sìngulu programa, po is punnas insoru.
- Sa messageria istantànea e sa posta eletrònica funt esemprus de programmas po elaboradori progetaus po cunsinnai messàgius in forma de testu scritu chi is umanus podint ligi, de una persona a s'àtera.
- Su passàgiu de messàgius est una forma de comunicatzioni impreada in su càrculu cuncurrenti e parallelu, in sa programatzioni orientada a is ogetus e in sa comunicatzioni intra protzessus, innui sa comunicatzioni acuntessit po mèdiu se s'imbiu de messàgius.
Problemas de seguridadi[modìfica | modìfica su còdighe de orìgine]
Sendi chi is elaboradoris funt automatizaus e non bolint interatzioni umana po unas cantu tareas, ddoi funt pensamentus medas po sa seguridadi e sa privatesa in setoris de s'indùstria informàtica po cantu pertocat is messàgius. Est acuntèssiu bortas medas chi is aplicatzionis de messageria istantànea ant arriscau s'atacu de spyware[2]. Custus pensamentus no funt limitaus a is telefoneddus, elaboradoris o aparatus pretzisus, ma pertocant fintzas is visoris montaus me is veturas, chi oindii funt sofisticaus che is telefoneddus inteligentis e podint tenni vulnerabilidadis a atacus informàticus o essi una distratzioni de sa condutzioni de sa màchina[3][4].
Riferimentus[modìfica | modìfica su còdighe de orìgine]
- ↑ (ES) Arroyo Cantón, Carlos e Berlato Rodríguez, Perla, La comunicación, in Averbuj, Deborah (a incuru de), Lengua castellana y Literatura, Oxford University Press, 2012, p. 104, ISBN 9788467367966.
- ↑ (EN) Durgaprasad Sunku, Hyderabad: WhatsApp is vulnerable to spyware attacks, in Deccan Chronicle, 1º santandria 2019. URL consultadu s'8 nadale 2021.
- ↑ (EN) Car dashboards that act like smart phones raise safety issues, in Reuters, 7 trìulas 2015. URL consultadu s'8 nadale 2021.
- ↑ (EN) Antoinette DelBel, WHAM Staff, Research shows car dashboard technology is distracting, especially to older drivers, in WHAM, 25 trìulas 2019. URL consultadu s'8 nadale 2021.


text:
Definition Definition
Synonyms e antonyms Synonyms e antonyms
Idioms Idioms
Sentences Sentences
Surnames and Proverbs Surnames and Proverbs
Scientific Terminology Scientific Terminology
Etymon Etymon
Translations Translations
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
chírra , nf: chírria,
cirra,
ghirra Definition
logu ammontau, genia de acorru, po dhue pònnere angiones o crabitos abbandha de is mamas; in s'acorru po is procos, una parte prus pitica de s'àurra, inue si ponet abbandha sa màdria angiada; fintzes matzu o chirrione de pilos, su pilu atzutzudhiu de un'animale / erba de cirras = ispéliu (Plumbago europaea)
Synonyms e antonyms
adile,
àrula,
cerina,
cirradroxu
Sentences
coment'e àbbile airada s'iscudet subra de sos anzones in sa chirra
Surnames and Proverbs
smb:
Chirra
Scientific Terminology
srr
Etymon
ltn.
cirra, cirrus
Translations
French
enceinte
English
pen
Spanish
corral para animales pequeños
Italian
recinto per animali pìccoli
German
Gehege.
còlte , nf: corte,
corti Definition
logu serrau, in fora, apresu a sa domo in bidha o in su sartu ue si faet fúrriu, fatu adatu a pònnere animales, o fintzes po àtera cumbénia; tretu minore prus che àteru tundhu a inghíriu de su truncu de una mata (o fintzes solu síngia tundha a cricu, in terra, giogu de piciochedhos); organísimu de giustítzia, collégiu de giuighes chi faent is dibbatimentos de gradu superiore / min. cortita; corte/i de múrghere, de mulli = mandra
Synonyms e antonyms
bachile,
cerina,
coltíglia,
màndara,
passiale
/
zirella
/
cortile
Idioms
csn:
sa corte de sa Luna = zenia de cortina, bàlliu tundhu prus craru chi a notes si paret totu a inghíriu de sa Luna, a bortas astrintu e a bortas largu meda; fàghere sa corte a s'abba = mòere s'abba cun sa manu, inue est apojada, a frànghere s'arga a manera de no ndhe la umprire cun s'abba; colte reale = polatu, logu ue b'istat unu re; fai corti chena crabas = fàghere innantis su chi cheret fatu apustis, manera irballada de fàghere sas cosas
Sentences
sas cortes sunt prenas de pudhas e gai sa zente tenet sos obos ◊ candho torrant sos pastores a sa serra, in màgiu, faghent torra sas cortes a múlghere
2.
sa luna istanote zughet sa corte ◊ fàgheli sa corte, a s'abba, e umpri!
3.
a sa pitzinna che l'at giuta a colte reale ◊ sunt pagos sos chi tenent santu in corte pro si pòdere catzare dogni gustu
Surnames and Proverbs
smb:
Corte, Cortes, Corti, Cortis, (Decortes, Degortes)
/
prb:
benint is de monti e ci bogant is de corti
Scientific Terminology
srr
Etymon
ltn.
cohorte(m)
Translations
French
enceinte
English
corral
Spanish
corral,
tribunal
Italian
recinto per animali,
córte,
alóne
German
Viehpferch,
Gericht,
Hof.


text:
Limba de minoria
Articulu in logudoresu
Chin sa perifrasi de limba de minorìa si inditat sa situatzione de una limba chi una comunidade chistionat ma chi no est una realtade egemonica e dominante cufforma a unu determinau grustiu sotziale, che a una natzione. Eduncas si acatan ind un istadu de minorìa rispettu a un'attera limba chi, a su solitu, est cussa reconnotta che limba ufitziale. Una limba de minorìa ind un'istadu lu podet esser de maiorìa ind un'atteru: podimus picare a esempiu su catalanu, chi est ufitziale in Andorra ma est petzi "co-ufitziale" in Ispagna (Catalogna, Comunidade Valentziana, Baleares).
B'at su periculu chi sa limba de minoria la suspat sa "limba printzipale" (difatis non de badas si chistionat de "limbas in periculu"), fintzas a benner a limba iscumparta cando non bi siat prus anima chi li det cara, o la faveddet.
Europa[modìfica | modìfica su còdighe de orìgine]
Fachende una parìca de esempios a propositu de limbas de minoria, in Europa b'acatamus su bretone, su sardu, su corsicanu. Una Carta europea de sas limbas regionales o de minorìa (ECRML) esistit e goi che las definit:
«Chin "limbas regionales o de minoria" si intenden sas limbas chi in su terrinu de un'Istadu traditzionalmente imprean sos tzitadinos de cussu Istadu, formande unu grustiu inferiore in numeru a su restu de sa populatzione de s'Istadu e a diversu dae sa limba ufitziale de cuss'Istadu.»
Sa Carta Europea riconnoschet su derettu a faveddare e iscriver una limba de minoria in s'ambitu de sa zustissia, de s'ammnistratzione prubica, de sa curtura e in tottus sos campos de sa vida sotziale.


text:
Questa settimana vi proponiamo una nuova storia in limba sardo-campidanese ospitata nella nostra rubrica “Ajò a fuedhai”
Sa femmina acabadora è una delle figure femminili che sono realmente appartenute alla storia sarda.
Ringraziamo Bruno Orrù per averci inviato un altro dei pezzi della sua corposa collezione raccolta nel tempo.
Ricordiamo che gli interessati possono accedere gratuitamente ai contenuti dell’intera rubrica “Ajo’ a fuedhai” (racconti e lezioni di grammatica) cliccando qui.
Buona lettura e serena domenica a tutti.
Sa Femmina Acabadora
Su doveri de sa Femmina Acabadora fit cussu de portai sa morti a sa genti in angonia.
Su fuedhu Acabadora benit de su Spagniolu “Acabar” = finire.
S’Acabadora fit una femina chi beniat tzerriada de is parentis de su muribundu (mascu o femina chi fessit) po fai in manera chi, donendidhi sa morti, custu acabessit de sunfriri. Custa usantzia, in Sardignia, parit, siat acabada giai de medas annus, is urtimas provas chi teneus (poita nci sunt is paperis chi dhu atestant) sunt de una acabadora de Luras in su 1929 e unu fatu de Orgosulu in su 1952. In Luras, s’acabadora ait bociu un’omini de 70 annus e fit istetia denunciada de calencunu po gelosia, ma no fit istetia cundennada poita, siat su Procuradori de Tempiu Pausania, siat is Carabineris e siat sa Cresia, aiant nau ca sa femina ait fatu unu gestu de piedadi e prenu de umanidadi.
Si contàt ca sa femina acabadora, po s’arti cosa sua, imperessit una matzoca de ollastu, opuru unu giualedhu de linna, o una sula, o, tali bortas, si narat chi allupessit su muribundu cun su coscinu e stringendidhi su tzugu.
Ma comenti sutzediat s’urtima parti de s’acabu no est documentau in perunu logu, poita s’Acabadora depiat, po fortza, abarrai sola cun su muribundu. A dognia manera, si contàt ca chi unu muribundu chi aiat giai pigau is ollus santus, no moriat e sighiat a sunfriri, beniat tzerriada, de parti de is parentis prus a istrintu, s’acabadora, sa cali, prima de totu, pregontàt chi de s’aposentu a nca fit su muribundu, ndi fessint bogaus totus is sinnus de sa fidi, crocefissus, arrosarius, cuadrus e aici a innantis. Pustis, s’acabadora, abarràt sola in s’aposentu e poniat asut’e su coscinu unu giualedhu de linna, o unu petini o atra cosa acapiada a su mundu de su traballu, po biri chi su muribondu teniat ancora gana de bivi e, chi custu fessit istetiu, su maladiu sanàt, e pustis ai fatu is brebus cosa sua, si ndi bandada. Pustis de una o duas dis, chi su muribundu no fit torrau in saludi (cosa difitzili meda) beniat avvisada s’Acabadora. Custa lompiat a su noti, cun is ainas cosas suas beni cuadas (si narat chi, tali bortas, is ainas beniant lassada pogiadas a pat’e foras de sa fentana de s’aposentu de su muribundu), totu bistia de niedhu e cun sa faci ammantada e, bogaus is parentis de s’aposentu, abarrat sola cun su muribundu po dhi fai acabai sa penitentzia. Pustis lassat s’aposentu e salludàt is parentis. S’ati cosa sua no beniat pagada cun dinai.
TZIA BRABARA SULAS
Tzia Brabara Sulas, fit una femmina de pagu prus de corantacinc’annus, fit abarrada fiuda de apena coiada e nci passat sa vida accudendi s’otixedhu cosa sua, su bestiaminedhu e fendi callencuna giorronnada de itzeraca in is domus allenas. No podiat nai di essiri arrica, ma sa vida nci dha passàt su matessi. Teniat una vocazioni, cussa de fai sa femmina acabadora. Totus dhu sciiant ma nemus ndi fuedhat. Teniat beni stugiada in domu sua su “Matzocu de ollastu” e unu “Giualedhu” de linna, traballau a gotedhu, a iscusiu, aintr’e cresia in d- una cenabara Santa. Unu mengianu, tzia Brabara, fit cuncodrendusì unu pagu de arrecatu, candu aiat biu cust’omini, foresu, camminendi concas a sa domu cosa sua. Biendhidhu, Tzia Brabara aiat giai cumprendiu ita fit su chi cuss’omini boliat de issa, ma, tanti po arrespetai su connotu, fit abarrada attendendi is forredhus. “Tzia Brabara Sulas”? Aiat nau s’omini appena lompiu. “Avanzidi” aiat arrespustu issa. “Nossi, no mi istentu” aiat torrai cudhu “Seu beniu po dhi nai ca in Cuatuciu, in domu de tziu Pistis, nc’est abbisongiu de sa presentzia de sa mertzei”! “Bandat beni”, aiat nau Tzia Brabara, “comenti disiggiais. Bandit in bon’ora”.
A pati de mericedhu Tzia Brabara, pustia ai postu in sa bisciaca chi potàt asuta de su deventali su giualedhu de linna, si fit posta in camminu po andai a domu de is Pistis de Cuatuciu. Lompia, fit intrada e acumpangiada dha aiant a unu aposentu aundi dhoi fit, un’omini crocau, in d-unu bangiu, adollimendi e preghendi a Deus de nde dhu pigai. Abarrada sola, tzia Brabara, aiat pigau su giualedhu de linna e postu dhu aiat asut’e su coscinu de s’omini. Su giuali fit su sinnu de su traballu de s’omini e, su maladiu, intendendi sa presentzia de su giuali, chi ancora fit acapiau a-i custu mundu, aiat a essi sanau. Postu su giuali, Tzia Brabara, aiat nau is brebus cosa sua, pustis, essia de s’aposentu, aiat nau a is parentis: “aintr’e duas dis, feimì isciri”. E furriada fit a sa bidha cosa sua.
Pustis de duas dis, su matesi omini, fit torrau a domu de tzia Brabara e custa, cumprendendi ca su maladiu no fit torrau in sei, aiat nau: “at a essi po cras a noti… arretiraindi de s’aposentu totu is immaginis, is istatuas, is arrosarius e tupai is isprigus a muncadoris tanaus”.
S’incras a meridhi, imbodhicau su matzocu in d-unu muncadori, beni bistia de niedhu e cun sa facci mesu cuada de unu muncadori, custu puru niedhu, fit calada torra a Cuatucciu. Comenti fit lompia a domu de is Pistis, aiat poggiau s’imbodhicamini cun su matzocu in su liminaxi de sa fentana de a nca fit su muribundu e pichiau aiat a sa porta. “Ave Maria” aiat nau e, sentza chi nemus dhi naressit mesu fuedhu, impunnada fit a s’aposentu. Aiat serrau sa porta, obetu sa fentana e pigau su matzocu. Pustis si fit ingenugada acanta de su letu e aiat cumintzau a sciolli prebus e pregadorias, pustis ancora, si ndi fit strantaxada, aiat crocau a una pati sa conca de su muribundu e, cun manu firma, aiat tzacau una sciorrocada de matzocu a sa memoria de s’omini, su cali, in su momentu, aiat spaciau de sunfriri.
Torrau a ponni su matzocu in su liminaxi de sa fentana, tzia Brabara, si fit imbussata beni ghetendusì s’ala de sa gunnnedha in conca e, bessia de s’aposentu aiat nau: “torrai a ponni is immaginis e pregai po s’anima cosa sua”. E isparessia si fudi.


text:
Pauli Pirri Monserrato
Pauli - Pirri
Fiat ora!
Unu cartellu, unus cantu cartellus, cun su nòmini de sa Bidha scritu fintzas in lìngua sarda.
Ita smanaus! Apustis de èssiri pubrigau sa “Carta de Logu Istòriga e Linguìstiga de Sardìnnia”, e a oi in diri funti giai trint'annus, e innui nci funti scritus in sardu totu is nòminis de is bidhas de Sardìnnia e fintzas cudhu de Pauli. Seus arrennèsciu a biri s'aministradura pùbriga chi fait calancuna cosa apitzus de s'identidadi cosa nosta paulesa, apitzus de sa lìngua sarda.
Cuàturus cartellus e iat passai a s'istòria che sa primu aministradura de Pauli, chi imperat su sardu beni e no che a sa manera de is de Bidhiolina.
Pauli. Custa bidha de sa Curadoria, o Partes, de su Logu Calaritani o de Plùminus, si narat e scridiat di aici candu sa Sardìnnia fut indipendenti e lìbbera. Est stètiu torrau a betiai in lìngua cadelana Montserrat, e in itallianu cun unu sonu prus burdu in Monserrato, custu strupiu est stètiu strumau in su 1888.
E aici de una pauli, meda prus manna intzaras, nci seus lòmpius a una madonna, o mellus a su nòmini de unu munistèriu cadelanu, cudhu de Montserrat, innui si bantada cudha madonna.
In lìngua sarda, e mescamenti in sa toponumàstiga, a is àtrus logus o bidhas chi si tzerriànt Pauli s'aciungiat calancuna cosa po no si dèpiri cunfundi cun àteras bidhas chi teniant su matessi nòmini.
Pauli Arbarei, Pauli Gerrei, Paule o Paulle a Paulilàtinu e Pauli-Pirri, su nostu, po narri e cumprèndiri sèmpiri ca si fuedhat de sa bidha de Pauli chi est intramesu o incotia de Pirri, Ceraxus e Cuartu. Cudha matessi Pauli, o Stàini, innui oi nc'est su parcu de Terramàini, orus orus a su canali de Mamarranca in sa làcana o tremini cun Pirri.
In Pauli sa parti prus antiga de sa bidha est stètia pesada in artu de unus cantu metrus a su pillu de su mari. Sa crèsia manna paulesa est sa de santu Ambròsiu, torrada a fraigai in su XVI sègulu in dunu tretu, su prus artu e prus sighuru po s'àcua de su Stàini.
Arriu mortu e arriu biu.
S'arriu de Pauli passàt fintzas a su sègulu passau in sa passillada noa de bia de s'Arredentori, ma custa si tzerriàt s'Arriu. Ma a in sa primu mitadi de su 1900 cudhu arriu fiat stètiu interrau, e betiau Arriu mortu, e deviau in s'oru a su campu de aviatzioni e si torrat a “arresuscitai”, amostai, a su costau de Is Pontis paris a is làcanas cun Ceraxus e Cuartu. S'àtera àcua chi ndi podiat calai e fàiri dannus, che in is annus 1950, fuant stètias deviadas in s'Àxrini casi mannu che su canali de Mamarranca, oi in diri nc'est a dhu tupai, interrau e imoi fintzas issu mortu, s'arruga noa e meda lada de bia Portu Botte.
Fintzas oi in diri si podit biri in s'oru de sa Cantina Sotziali de Pauli mesu tudau, su Ponti de Stàini aici dhu tzerriaus, de innui cumintzàt su canali de Mamarranca o Terramàini est su ponti chi permitiat e si permitit oi de lompi de su bixinau de Is Cancelledhus de Pauli a Pirri.
In sa matessi manera po su nòmini de Pauli funtzionàt su nòmini de Mara, po dha pratziri e no dha cunfùndiri cun is àteras Mara de Sardìnnia: cun cudha in su Logu Orikesu a su costau de Putumajore, cun cudha in su Logu Arbarikesu (Mara Barbarikesa) o Bidhamara, e cun cudha de su Logu Calarikesu (Maracalagonis).
In sa matessi manera si costumanàt a tzerriai Bidha manna, innui nci fiat fintzas una Bidha pitica, Bidha noa innui anca nc'est o fiat stètia fintzas una Bidha bècia, Bidha o Frùmini mannu o Monti majori innui ca nci ndi fiat una minori. Sa bia manna (Siamanna) innui nci fiat Sa bia pitica (Siapicia). Una Bidha jossu, innui ca nci ndi fiat una in sus. Aici girant is nòminis in sa lìngua lìbbera e otonoma de Sardìnnia.
Santa Igia o Bidha manna fiat tzerriada aici etotu sa capitali, sa bidha prus manna e de importu prus mannu, de su Logu Calaritanu o de Kalaris o Giudicau de Plùminus, ca su Logu Calaritanu fiat ingiriau de su Cixerri e su Flùmini mannu, chi si ghetant in su Stàini de santa Cilla, o Cecìlia in cuntinentali, Gilia, Gilla. Custa est sa santa manna de is Castedhàjus fintzas de oi in diri ca sa seu de Santa Maria in Castedhu de sus est una madonna de is ladronis culunialistas de is Pisanus ca in su 1256 bincint su Logu Calarikesu e in ndi sciùsciant sa Bidha manna de santa Cilla po si donai in strina sa madonna insoru in Castedhu de sus de sa nobbilidadi, ca in su Castedshu de jossu nci biviant is popularis o natzionalis.
Sa matessi chistioni est sutzèdia cun sa madonna de Bonària pesada de is cadelanus candu iant cumentzau a culunitzai sa Sardìnnia. Oi no sceti si faint fuedhai sa lìngua de is culunialistas premontesus-itallianus, ma si faint basai, afestai e pregai santus e santas terramannesus o foresus.
Su culunialismu est sistèmigu no est sceti a sutamiti unu pòpulu ecunomigamenti, che su globalismu oi, ma est fntzas a ndi sculai totu is arrastus de identidadi cosa sua, cosa sarda po lompi a si ndi sdarrobbant totu. E aici apustis de sa terra, s'ecunumia, sa lìngua, sa curtura, s'arreligiosidadi, si ndi imburdant fintzas sa toponumàstiga.